Izetbegović: Suštinske promjene Dejtona u skorije vrijeme nisu realne | Banjaluka.net\nIzetbegović: Suštinske promjene Dejtona u skorije vrijeme nisu realne\nČlan Predsjedništva BiH Bakir Izetbegović izjavio je danas u Sarajevu da u dogledno vrijeme nisu realne suštinske promjene Dejtonskog mirovnog sporazuma.\nOn je na Međunarodnoj mirovnoj konferenciji “Dvadeset godina mira – put naprijed” naglasio da je izgledniji racionalniji pristup i drugačija praksa u sagledavanju odnosa u BiH, te unutrašnja evolucija kroz sazrijevanje demokratskih snaga, shodno čemu će ono što Dejton garantuje osigurati pozitivne sadržaje za sve narode i građane BiH.\nIzetbegović je rekao da je proces evropskih integracija najrealniji put za nadogradnju Dejtona, posebno radi usklađivanja s evropskim standardima.\nDodao je da čak i kada bi Dejton do kraja bio usklađen s tim standardima ipak ne bi bilo realno očekivati suštinsku i brzu promjenu teritorijalnog i administrativnog uređenja i podjele vlasti.\nIzetbegović ipak vjeruje da bi u tom slučaju mehanizmi zaštite etničkog i entitetskog interesa vremenom dobili realan obim i supstancu, a njihov obuhvat bi se smanjivao ustupajući mjesto mehanizmima koji garantuju zaštitu opštih ljudskih prava.\nIstakao je da je 20 godina nakon Dejtona “nacija segregirana kao nikad u svojoj hiljadugodišnjoj istoriji”, ali i da je neupitan napredak u pomirenju i normalizaciji odnosa.\nIzetbegović je rekao da je bh. ekonomija, noseći teret kompleksne države i žrtava rata, sustigla zemlje u regiji koje nisu iskusile ni približna razaranja, te da uz dodatna rasterećenja privreda BiH može dobiti polet i postati jedna od vodećih u regiji.


Najava Svepravoslavnog sabora: Božić će se slaviti 25. decembra, po Milankoviću? – mojKontakt portal – Radio Televizija Kontakt\nNajava Svepravoslavnog sabora: Božić će se slaviti 25. decembra, po Milankoviću?\nVaseljenski patrijarh Vartolomej za 9. mart ove godine sazvao je poglavare svih kanonskih pravoslavnih crkava na sastanak u Carigrad radi planiranja organizacije Svepravoslavnog sabora za iduću godinu.\nKako se ocjenjuje u Carigradskoj patrijaršiji, taj skup treba da bude ozbiljan napor ka jedinstvu pravoslavnog svijeta i unapredi saradnju pomjesnih pravoslavnih crkava.\nA dokle će se pravoslavcima u svijetu Isus Hristos, sin Božji, dva puta godišnje rađati, 25. decembra po aktuelnom i 7. januara po starom kalendaru, trebalo bi takođe da odluči Svepravoslavni sabor, čije održavanje Carigradska patrijaršija priželjkuje 2015. godine.\nNa tom Saboru pitanje jednoobraznosti kalendara za sve pravoslavce trebalo bi da bude jedna od deset predviđenih tema.\nJer, zajednički kalendar, kako je odavno ocenjeno u Konstantinopolju, “nije samo pitanje vjerodostojnosti pravoslavnog, odnosno hrišćanskog identiteta, već je i od pastirskog značaja“.\nTeolog Pjer Sologub iz Pravoslavnog bratstva Zapadne Evrope na međupravoslavnoj konferenciji u Parizu prije nepune dvije godine iznio je stav da “reforma liturgijskog kalendara nije teološke već tehničke prirode” i da “julijanski kalendar nije adekvatan za računanje praznika, jer nije u skladu sa astronomskim kalendarom”.\nOn je naveo da prema praćenju drevnih tabela za računanje Pashalije, pravoslavna crkva griješi i ne prati opšta pravila prihvaćena na Nikejskom saboru 325. godine”.\nSveštenik Vladimir Hulap, prorektor Duhovne akademije u Sankt Peterburgu, govoreći na temu “Pastorski problemi reformi liturgijskog kalendara u Rusiji“, istakao je da je u toj zemlji “neophodna edukacija za bolje razumijevanje ove reforme”.\nReforma Julijankskog kalendara, poznat kao Meletijin kalendar i Novojulijanski kaledar, je uopšten naziv za svepravoslavni Sabor na čelu sa vaseljenskim patrijarhom Meletijom IV održanim u Carigradu 1923. godine, na kome je usvojena redakcija novog kalendara u ime svih pravoslavnih Crkava prisutnih na Saboru, a koja je predložena od Milutina Milankovića, tada profesora nebeske mehanike na Beogradskom Univerzitetu. Milankovićev kalendar je do sada najprecizniji kalendar koji je stvorio čovjek, i od astronomske godine odstupa samo 2,75 sekundi (za razliku od Gregorijanskog koji odstupa 26,75 sekundi).\nReformu je inicirala upravo Srpska pravoslavna crkva, ali novi kalendar nije prihvatila do konačnog jedinstva svih pravoslavnih crkava po tom pitanju, jer je Ruska pravoslavna crkva bila protiv.\nSrbija raspisuje potjernicu za Naserom Orićem


Brzorastuće kompanije - Poslovne novine\nVizija orijentirana rastu\nPoslovati, kontinuirano rasti i razvijati se, izazove pretvoriti u prednost, viziju pretočiti u ostvarenje, izazov je koji su uspješno savladale 1.888 brzorastućih kompanija u Bosni i Hercegovini, 2020. godini. To su lideri koji svoje kompanije vode ka stalnom rastu iz godine u godinu.\nIzuzetan i kontinuiran poslovni uspjeh ovih privrednih pobjednika, zaslužuje da budu prepoznati i priznati kao vrlo važan faktor u razvoju ekonomije jedne zemlje. To su kompanije čiji su poslovni procesi u savršenom skladu i stvarne su poduzetničke zvijezde. Uprkos tome, ove kompanije često nisu prepoznate od šire javnosti u BiH, iako njihova iskustva i modeli poslovanja mogu biti višestruko korisni za cjelokupnu privredu.\nPoslovne novine su uradile sveobuhvatnu analizu brzorastućih kompanija u BiH i regiji na osnovu pokazatelja iz LRC BIS baze poslovnih informacija te regionalnih bonitetnih agencija.\nProfil kompanije / Digitalna Markica\nObjava profila na web portalu www.poslovnenovine.ba u rubrici „Brzorastuće kompanije BiH“: fotografija, infografike i tekst (opis kompanije, izjava/intervju sa direktorom ili predstavnikom firme), izrada promotivnog vizuala sa jednom od markica.\nSpecijalna publikacija Poslovnih novina\nProjekat će biti krunisan specijalnom publikacijom Poslovnih novina koja će biti posvećena ovim kompanijama, a bit će objavljena u maju mjesecu 2022. godine.\nPublikacija će sadržavati rangiranje i analizu domaćih i regionalnih brzorastućih kompanija, istaknut će njihovu važnost za bh. i regionalnu ekonomiju, predstaviti pozitivne prakse koje mogu poslužiti kao primjer te prezentirati mogućnosti i potencijale poticaja daljeg rasta ovih kompanija u BiH.\nPoseban prostor za afirmaciju i predstavljanje brzorastućih kompanija bit će rezervisan i na poslovnoanalitičkoj platformi Poslovnih novina.\nPriznanje sa istaknutom\nUramljeno priznanje uručuje se dobitniku – bonitetno pouzdanoj kompaniji na konferenciji, koja će biti održana u maju 2022. godine i koja će biti prilika za networking uspješnih, a sve uz fotografisanje popraćeno kroz digitalnu kampanju, objavu saopštenja na portalu poslovnih novina i drugih partnerskih portala.\nObjave promotivnih članaka\nSvaki učesnik kampanje dobit će prostor za minimalno jednu objavu na web portalu poslovnenovine.ba, zavisno od vrste sadržaja, događaja ili drugih okolnosti koje je potrebno promovisati za kompaniju. Tekstovi mogu biti u formi saopštenja, intervjua ili reportaže, a bit će objavljeni i promovisani kroz portal Poslovnih novina, društvene mreže Poslovnih novina i digitalnu kampanju. Kampanja podrazumijeva angažman novinara i fotografa Poslovnih novina kako bi se kreirao originalan sadržaj.\nZa svakog učesnika kampanje realizuje se digitalna kampanja putem targetiranih komunikacija prema odabranim ciljnim skupinama. Aktivnosti su bazirane na objavi logotipa, vizuala popraćenih kratkim tekstom i informacijama o kompaniji tokom perioda trajanja generalne kampanje.\nKoncept i trajanje kampanje\nKroz navedene kanale komunikacije, kampanja će biti usmjerena prvenstveno prema poslovnoj javnosti, opštinama, javnim institucijama i pravnim licima u BiH. Pojedinačne kampanje za učesnike se rade ciljano prema odabranim javnostima. Prve aktivnosti kampanje počinju januaru 2022. a kampanja završava u maju 2022. godine sa followUp aktivnostima nakon objave specijalne publikacije Poslovnih novina „Brzorastuće kompanije“ i nakon poslovne konferencije koja će okupiti cca 200 bonitetno pouzdanih kompanija.\nSpecijalni web medija pokrovitelj\nZa sve dodatne informacije kontaktirajte nas na telefon 033/568-811 ili na e-mail adrese [email protected]ba ili [email protected]


Han ocijenio: Malo vjerovatno da će zemlje Zapadnog Balkana zajedno ući u EU\nčetvrtak, 06 decembar 2018 18:09\nTakse koje je uvela Priština na srpsku robu nije bio korak koji je doprinio stabilnosti i prosperitetu u regionu, kaže evropski komesar za proširenje i susjedsku politiku Johanes Han.\nOn je na skupu Saveza EU zaposlenih u javnom sektoru u Beču, objasnio da je uvođenje taksi od strane Prištine potvrdilo koliko je još uvijek krhka situacija u regionu.\nGovoreći o proširenju EU, istakao je da je malo vjerovatno da će zapadnobalkanska šestorka zajedno ući u Uniju, ali da je neophodno da kod pristupanja prvi i šesti ima realnu perspektivu. Istovremeno je podvukao da EU ne želi da uvozi neriješene sporove.\nViše iz ove kategorije « Sjutra sjednica GO DPS Mandić: U nedjelju će gorjeti vatre slobode CG, Ustavni sud brzo da se odredi na žalbe advokata u slučaju Medojevića i Kneževića »


ZAROBLJENI BRITANCI DELIMIČNO PRIZNALI KRIVICU VRHOVNOM SUDU DNR: Čeka ih duga i teška robija! - Naša Borba\nZAROBLJENI BRITANCI DELIMIČNO PRIZNALI KRIVICU VRHOVNOM SUDU DNR: Čeka ih duga i teška robija!\nNjECK – Državljani Velike Britanije Šon Piner i Ejden Aslin i državljanin Maroka Sadun Bragim, koji su ratovali na strani Ukrajine, delimično su priznali krivicu, objavio je danas Vrhovni sud samoproglašene Donjecke Narodne Republike (DNR).\nNakon što su uhapšeni oni su priznali da su prekršili član 232 Krivičnog zakona DNR „Prolazak obuke u cilju terorističke aktivnosti”, a za to krivično delo predviđena je kazna zatvora od 15 do 20 godina, prenosi Sputnjik.\nIstraga je utvrdila da su Britanci i Marokanac za novčanu naknadu učestvovali u „oružanoj agresiji Ukrajine u cilju nasilnog preuzimanja vlasti u DNR”, prenosi Tanjug.\nOsim toga, Piner i Bragim su se izjasnili krivim za akcije usmerene na nasilno preuzimanje vlasti, što je krivično delo iz člana 323 Krivičnog zakona DNR i za koje je propisana zatvorska kazna od 12 do 20 godina, a u slučaju otežavajućih okolnosti ili u ratno vreme smrtna kazna uz oduzimanje imovine.\nMeđutim, oni nisu priznali krivicu koja predviđa deo člana 430 – „Učešće plaćenika u oružanom sukobu ili vojnim akcijama”.\nBritanci Šon Piner i Ejden Aslin i Marokanac Sadun Bragum predali su se u Marijupolju sredinom aprila.\nRusko Ministarstvo odbrane saopštilo je da „plaćenici koji su stigli u Ukrajinu nisu borci, te da ih u najboljem slučaju čeka dugogodišnja zatvorska kazna”.\nPrethodni tekstRAŠKOVIĆ IVIĆ: Đilas razgovorom sa Vučićem ispalio hitac u poverenje birača\nSledeći tekstMARIJA ZAHAROVA UPOZORAVA: Ukrajinsko oružje se švercuje u BIH, Albaniju i tzv. Kosovo


Ko se interesuje za ruskog agenta - Raskrinkavanje\nEtički kodeks je jasan – nacionalna pripadnost u izvještavanju se ne naglašava ukoliko nije neophodno za potpunu informaciju u interesu javnosti. Međutim, mediji se toga u potpunosti ne pridržavaju… Portal B92.net objavio je 22. novembra tekst naslovljen: U tekstu se navodi: Tekst je izvorno objavio crnogorski list Pobjeda 22. novembra. Izjava Hrista Grozeva za Pobjedu …\nEtički kodeks je jasan – nacionalna pripadnost u izvještavanju se ne naglašava ukoliko nije neophodno za potpunu informaciju u interesu javnosti. Međutim, mediji se toga u potpunosti ne pridržavaju…\nPortal B92.net objavio je 22. novembra tekst naslovljen:\nIstraživač britanske mreže Belingket Hristo Grozev kaže da je malo verovatno da ruski obaveštajac sa snimka iz Srbije nije umešan u pokušaj terorizma u CG. Reč je, podsetimo, o agentu ruske vojne obaveštajne službe GRU Georgiju Klebanu, koji je snimljen kako daje novac srpskom obaveštajcu. Na pitanje da li su Kleban i srpski zvaničnik imali veze sa pokušajem terorizma u Crnoj Gori na dan izbora 2016. godine, Grozev za Pobjedu kaže da je „malo verovatno da Kleban nije učestvovao u toj akciji“ dok, kako kaže, za sada nisu primetili „ulogu srpskog zvaničnika u dešavanjima u Crnoj Gori“.\nTekst je izvorno objavio crnogorski list Pobjeda 22. novembra.\nIzjava Hrista Grozeva za Pobjedu dodatak je izvještaju sa konferencije za novinare srpskog predsjednika Aleksandra Vučića, koja je organizovana nakon što je britanska istraživačka mreža Belingket objelodanila da je agent GRU-a Georgij Kleban snimljen kako daje veliku svotu novca visokopozicioniranom zvaničniku Srbije. Srpski predsjednik je na konferenciji za novinare otkrio identitet srpskog obavještajca sa fotografije.\nPobjeda je, uz izvještaj sa konferencije, proširila priču i od istraživača britanske mreže Belingket tražila odgovor na pitanje da li su Kleban i srpski zvaničnik imali veze sa pokušajem terorizma u Crnoj Gori na dan izbora 2016. godine.\nB92, iako vjerodostojno prenosi Pobjedin tekst, naslovom ipak upućuje čitaoce na zaključak da se radi o zvaničnoj istrazi, interesovanju ili upitu crnogorskih državnih organa, odnosno države Crne Gore.\nTo se iz teksta ne može zaključiti, već je jasno da je u pitanju inicijativa medija da dobije izjavu istraživača Belingketa, u svijetlu aktuelnih dešavanja. Zbog toga ovu objavu ocjenjujemo kao “klikbejt“.\nDjeci ne nameću da crtaju vojnike


Uručeni ugovori za 102 sportska kluba u ukupnoj vrednosti od 65 miliona dinara - Televizija Leskovac\nRad 102 sportska kluba i organizacija u ovoj godini biće podržan sredstvima iz budžeta grada, za šta će biti izdvojeno ukupno 65 miliona dinara. Njihovim predstavnicima ugovore o finansiranju i sufinansiranju danas je u sali Skupštine grada uručio gradonačelnik Leskovca Goran Cvetanović.\nUkazujući na značaj koju sportisti imaju u promociji grada i zemlje, gradonačelnik je istakao i važnu ulogu sportskih radnika u procesu vaspitavanja dece.\nOn je ovom prilikom podsetio da je visina ulaganja u sport 2011. godine iznosila 14,8 miliona dinara, a da su danas ta izdvajanja u vrednosti od 65 miliona dinara, uz dodatnih 90 miliona za funkcionisanje Sportsko- rekreacionog centra Dubočica.\nPrvi čovek grada zamolio je ovom prilikom sve rukovodioce klubova da mu u narednim danima dostave planove za naredne četiri godine sa, kako je rekao, projekcijom uspeha kako bi na osnovu njihove vizije bio formiran plan grada za period od 2020. do 2024. godine.\nU ime svih klubova gradu se na podršci zahvalio paraolimpijac i ostvarivač norme za Olimpske igre u Tokiju, član biciklističkog kluba Dubočica, Milan Petrović.\nNeposredno pre dodele sporstkih ugovora prikazan je promo film o dosadašnjim ulaganjima lokalne samouprave u sportske terene i sportsku infrastrukturu.\nTags: finansiranje, sportski klubovi, sufinansiranje


"Rad međunarodne zajednice uskladiti sa potrebama BiH" - Klix.ba\nVisoki predstavnik i specijalni predstavnik EU-a Miroslav Lajčák izjavio je da se angažman međunarodne zajednice mora uskladiti sa situacijom i potrebama BiH, te da na osnovu trenutnog stanja u zemlji ne bi mogao preporučiti Vijeću za implemetaciju mira da treba da dođe do zatvaranja OHR-a i ukidanja "bonskih ovlasti".\n"Ovo je 2008.godina i ovo je BiH koja je potpisala Sporazuma o stabilizaciji i pridruživanju, a istovremeno je to zemlja koja ne ispunjava obaveze i ide mnogo sporije nego što je bilo očekivano", rekao je Lajčák večeras za RTRS objašnjavajući šta znači stav da je politička situacija u BiH takva da treba redefinirati ulogu međunarodne zajednice.\nBiH je i zemlja koja, rekao je visoki predstavnik, troši previše energije i vremena u izjavama, koracima koji produbljuju nepovjerenje između konstitutivnih naroda, a sve to međunarodna zajednica treba da procjeni i odluči o tome koja je najbolja forma njenog angažmana u BiH.\nLajčak je naveo da se tu ne govori o novim mjerama, već o tome da je na BiH vraćena pažnja međunarodne zajednice, što je, naveo je, dobro i potrebno za našu zemlju u ovoj fazi.\nGovoreći o tome šta se može očekivati od sjednice Vijeća za implemetaciju mira krajem novembra, naveo je da se prvo može očekivati analiza političke situacije i toga što desilo od zadnjeg sastanka Vijeća krajem juna, a očekuje i jasan stav o ispunjavanju postavljenih dva cilja i pet uvjeta koji nemaju alternativu, kao i jednu ozbiljnu diskusiju o tome koja je najbolja forma koja odgovora BiH prisustvom međunarodne zajednice.\nLajčak je negirao stav da i on snosi odgovornost za zastoj u reformama, jer je ta odgovornost na domaćim političkim predstavnicima.\nNa pitanje da li je tokom svojih nedavnih posjeta s međunarodnim zvaničnicima tražio saglasnost za smjene nekih političkih lidera, visoki predstavnik je rekao da “ne želi da vulgarizuje diskusiju oko ‘bonskih ovlasti’ u smislu da on traži dozvolu da nekoga skloni iz političkog života, već je vrlo otvoreno govorio o političkoj situaciji, kakvo je njegovo viđenje, te koje su najbolje mjere angažiranja međunarodne zajednice u BiH”.\nOn je u izjavi za RTRS naglasio da su ‘bonske ovlasti’ jedan od instrumenata koji su mu na raspolaganju, te da on nije čovjek koji gleda na te ovlasti kao prvi instrument.\nNaveo je da je koristio ‘bonske ovlasti’, ali ne na način da promovira sebe, već da pomogne BiH.\nVisoki predstavnik je ponovio da odluku za zatvaranje OHR-a donosi Vijeće za implemetaciju mira na osnovu njegove preporuke i poruka iz BiH, ali da je danas trenutno stanje takvo da može ne može da preporuči da dođe do zatvaranja OHR-a i ukidanja ‘bonskih ovlasti’.\nDemantirao je i pojedine navode da su zbog nekih izjava predsjedavajući predsjedništva BiH Haris Silajdžić i ministar vanjskih poslova BiH Sven Alkalaj nepoželjni u New Yorku, dodajući da se demanti takvih špekulacija već mogao čuti danas.


Saopštenje Majkrosofta ukazuje na to koliko su savetnici oba izborna štaba u opasnosti od digitalnih špijuna širom sveta, uoči predsedničkih izbora 3. novembra; ilustrativna fotografija (REUTERS/Dado Ruvic )\nHakeri povezani sa Rusijom, Kinom i Iranom pokušavaju da špijuniraju ljude povezane sa predsednikom SAD Donaldom Trampom i njegovim demokratskim protivkandidatom Džo Bajdenom, saopštila je u četvrtak kompanija Majkrosoft, a prenosi agencija Rojters.\nSaopštenje Majkrosofta ukazuje na to koliko su savetnici oba izborna štaba u opasnosti od digitalnih špijuna širom sveta, uoči predsedničkih izbora 3. novembra.\nPotpredsednik Majkrosofta za bezbednost korisnika Tom Bart (Burt) saopštio je da je grupa ruskih špijuna u sajber prostoru, koja se mešala i u izbore 2016. godine, pokušavala protekle godine da hakuje naloge političkih savetnika republikanaca i demokrata, kao i aktivističkih i tink-tenk organizacija.\nBart je naveo da su i kineski hakeri ciljali osobe "tesno povezane sa američkim predsedničkim kampanjama i kandidatima", među kojima je i neimenovani Bajdenov saveznik čija je privatna imejl adresa bila meta hakera, te "najmanje jedan istaknuti pojedinac koji je ranije bio povezan sa Trampovom administracijom".\nDodao je da su iranski hakeri - koje je Majkrosoft već javno prozvao zbog pokušaja da špijuniraju Trampovu administraciju - pokušali da se uloguju u naloge zvaničnika Trampove administracije i članova izbornog štaba američkog predsednika.\nObjavljivanje Majkrosofotvog saopštenja bilo je planirano pre nego što je Rojters objavio vest da je meta hakera bila firma za predizbornu strategiju i komunikacije "SKDKnickerbocker", sa sedištem u Vašingtonu, koja sarađuje sa Bajdenom i drugim istaknutim demokratama.\nBart nije imenovao političke konsultante, koji su bili meta hakera, a Majkrosoft je odbio da komentariše da li je "SKDK" bio među njima.\nBart je rekao da su kineski napori da kompromituju Bajdenovog saveznika i iransko prisluškivanje Trampove kampanje bili neuspešni, ali se u njegovom blogu ne iznose detalji hakerske kampanje koja se pripisuje Rusiji ili napora da se kompromituje poznati bivši Trampov saradnik. On je u opštim terminima naveo da se strani hakerski napadi intenziviraju kako se približavaju izbori.\n"Aktivnost koju smo objavili danas jasno pokazuje da strane aktivističke grupe intenziviraju napore čija su meta izbori 2020. godine, što je bilo i očekivano", naveo je Bart.\nZvaničnik Sekretarijata za unutrašnju bezbednost zadužen za sajber prostor Kristofer Krebs rekao je da je upozorenje Majkrosofta u skladu sa ranijim uzpozorenjima obaveštajne zajednice u pogledu ruskog, kineskog i iranskog špijuniranja meta povezanih sa izborima.\nBajdenov izborni štab saopštio je da je svestan pokušaja da se hakuju "imejl nalozi pojedinaca povezanih sa kampanjom".\n"Od početka smo znali da će naša kampanja biti meta takvih napada i spremni smo za njih", saopštio je Bajdenov tim.\nTrampov izborni štab takođe je naveo da je svestan hakerskih napada.\n"Mi smo velika meta, zbog čega ne iznenađuju štetne aktivnosti usmerene protiv kampanje ili naših zaposlenih", saopštila je zamenica portparolke Tea Mekdonald.\nKineska i ruska ambasada u Vašingtonu, i iranska misija pri Ujedinjenim nacijama u Njujorku nisu odgovorili na zahteve Rojtersa za komentar. Sve tri zemlje su prethodno odbacile optužbe za sajber špijunažu.


VUČIĆ PONOSAN: IMAMO NAJMANJU ZARAŽENOST DO SADA | Hayat.ba\nVUČIĆ PONOSAN: IMAMO NAJMANJU ZARAŽENOST DO SADA\nPredsjednik Srbije Aleksandar Vučić saopćio je da danas, da prema rezultatima testiranja te zemlja ima najnižu zaraženost - od oko tri posto. Nakon razgovora sa ambasadoricom Kine Čen Bo i timom kineskih ljekara, Vučić je rekao kako očekuje da će to potvrditi i krizni štab na pres-konferenciji, te naglasio da bi rezultati bili mnogo bolji da nije bilo Gerontološkog centra u Nišu, iz kojeg već ima 43 umrlih.\nUkazao je da na osnovu uzorka od 4.000 testiranih može da kaže kako Srbija ima najmanju zaraženost od početka epidemije, koja iznosi tri odsto.\nTo su rezultati svih mjera koje su preduzimane, na koje se neki ljudi ljute. Važno je što današnji dan obilježavamo u karantinu. Baš nam je taj dan veoma potreban, i potrebno je još malo discipline – rekao je Vučić.\nNiš se oporavio dramatično i Beograd je bolji nego jučer. Novi Sad ima fanatstične rezultate već deset dana. U Kragujevcu su uglavnom veoma dobri, iako je jučer bilo manjeg iskakanja – objasnio je Vučić.\nZahvalio se predstavnicima pekinškog genetskom institutu, GDI, ukazujući da su to mladi ljudi, koji su u Vuhanu radili u laboratorijama. Zahvalio se i svima koji su nam donirali najsavremeniju laboratoriju “vatreno oko”, ne samo u regionu, već cijeloj istočnoj Evropi.\nNajavio je da će Srbija nastaviti sa velikim brojem testova, jer ne želi da krije broj inficiranih i umrlih od koronavirusa, kao neki drugi.\nMi ćemo da liječimo, a ne da dozvolimo da ljudi umiru – kazao je Vučić.\nU toj laboratoriji, kako je objasnio, moći će da se analizira mutacija virusa. Rekao je da je cilj da Srbija bude vodeća među zemljama Evrope u sferi loaboratoijskog istraživanja. Najavio je da će uskoro i u Nišu biti uspostavljena moderna laboratorija za istok Srbije.


Rusija ima opasnije oružje od atomske bombe | WebTribune\nHome IZA OGLEDALA Rusija ima opasnije oružje od atomske bombe\nRuski naučnici i inženjeri prave superprecizno oružje koje po ubistvenosti može da se uporedi sa nuklearnim, saopštio je akademik Georgij Rikovanov, naučni šef Sveruskog naučno-istraživačkog instituta za tehničku fiziku.\n„Superprecizno oružje odavno postoji“ – istakao je ovaj akademik Ruske akademije nauka.\nUkazao je da su prilično davno napravljeni sistemi gde se za navođenje koriste posebne karakteristike ciljeva – povećani odsjaj u radarskom dijapazonu (dužina talasa elektromagnetnog zračenja od 1 do 10 sm), osvetljavanje cilja laserskim zracima, nakon čega glava za samonavođenje „hvata“ odbijeni signal i sl.\n„Sada imamo ambiciozniji zadatak – da pogodimo bilo koji konkretno zadati cilj sa distance veće od 100 kilometara. Ranije se, zbog manje preciznosti projektila koji je trebalo da uništi cilj, na takvoj distanci koristilo nuklearno oružje“.\n„Pretpostavimo da je nepreciznost našeg oružja manja od 10 metara. U tom slučaju cilj može biti uništen i izbačen iz stroja uništenjem najosetljivijeg ili najvažnijeg njegovog dela običnim eksplozivom. U tom slučaju se precizno oružje po svojoj efikasnosti približava nuklearnom“ – rekao je akademik Rikovanov.\n„Mogu da vas umirim – nastavio je naučnik – imamo sve neophodne tehnologije: napravljeni su inercioni navigacioni sistemi, sistemi upravljanja i globalnog pozicioniranja (GLONASS), a proizvodi se i mikroelektronika sa dovoljnim stepenom integracije za realizaciju ovog zadatka. A što je najvažnije, imamo stručnjake koji su u stanju da izvrše postavljene zadatke“.\nOdgovarajući na druga pitanja, Rikovanov je izneo stav da „odsad i u dogledno vreme nije neophodno da se obavljaju nuklearna testiranja u prirodi“.\nTestiranje novog naoružanja, napomenuo je ruski naučnik, sada se obavlja pomoću kompjuterskog modeliranja i drugih eksperimenata.\n„Potrebno je izgraditi nove eksperimentalne naprave i pomoću njih stvoriti uslove koji su bliski termonuklearnoj eksploziji“ – rekao je Rikovanov.\n„Vlada naše zemlje je već donela odluku da se jedna takva naprava izgradi. Imam u vidu platformu za lasersku termonuklearnu sintezu čija je izgradnja planirana u Sarovu. Nadamo se da će stručnjaci iz Sarova i Snežinska još uspešnije obavljati svoje eksperimente“ – istakao je ruski akademik.\nOn je takođe govorio o perspektivama naučne saradnje sa američkim nacionalnim laboratorijama.\n„Ranije smo obavljali zajednička istraživanja u oblasti dinamičkih svojstava materijala, gustine visokotemperaturne plazme i matematičkog modeliranja“ – istakao je naučnik.\n„Najverovatnije će radovi u ovim oblastima biti nastavljeni. Ne isključujem da ćemo uspeti da organizujemo saradnju i u oblasti inercione termonuklearne sinteze“ – izjavio je Rikovanov.\nI dodao: „Nadam se da će saradnja biti nastavljena u eksperimentalnim istraživanjima i na platformama NIF za lasersku termonuklearnu sintezu koje funkcionišu u Livermorskoj laboratoriji“.\nU poslednje vreme razgovori o superpreciznom i nuklearnom oružju vode se u kontekstu sistema „globalnog munjevitog udara“ koji je lansirala Amerika.\nPotpredsednik ruske vlade Dmitrij Rogozin rakao je da se „može eksperimentisati do mile volje, da se nuklearno oružje postavlja na strateške nosače, ali treba imati u vidu da ćemo mi -ako nas napadnu – nesumnjivo pribeći u određenim situacijama pomoći nuklearnog oružja“.\nRogozin je istakao da je Rusija spremna da odgovori na novu američku koncepciju jer ne može sebi da dozvoli da bude u drugom naučno-tehničkom redu onda kada se aktivno radi na razvoju superprecizih sredstava i suprsoničnih tehnolgija, kao i novih materijala koji za sobom povlače razvoj superpreciznog oružja.\nRogozin je istakao da je iluzija da će Rusija likvidirati svoj nuklearni potencijal.


Ponedeljak 08. 01. 2007.\nU SAD uhapšeno najmanje 45\nSrba bivših izbeglica\nBEOGRAD - Asocijacija udruženja Srba i Srpska pravoslavna crkva u SAD uputili su apel državnom tužiocu da preispita tužbe na osnovu kojih je veliki broj Srba - izbeglica u SAD uhapšeno zbog navodnog davanja netačnih podataka pri ulasku, izjavila je Aleksandra Joksimović, generalni sekretar Kongresa srpskog ujedinjenja, a prenosi Tanjug.\nOna je kazala da je u poslednjih godinu i po dana u SAD uhapšeno najmanje 45 Srba izbeglica, sada američkih državljana, pod optužbom da su prekršili zakone jer pri dolasku, pre 10 godina, nisu naveli da su bili pripadnici Vojske Republike Srpske.\nTi legalni imigranti, koji žive u Arizoni, Juti, Koloradu, Floridi, Severnoj Karolini, Viskonsinu, Ohaju i Ilinoju, kako je navela Joksimovićeva, hapšeni su na osnovu optužbi koje su povezane sa izbegličkim dokumentima popunjavanim pre skoro 10 godina.\nJoksimovićeva je podsetila da su Srbima, tada izbeglicama, u mnogim slučajevima izbegličke agencije koje su angažovale američke vlasti pomagale u popunjavanju tih istih prijava koje su sada osnov za tužbe protiv njih.\nNajveći broj tadašnjih izbeglica je imalo malo ili nikakvo znanje engleskog jezika i u potpunosti su se oslanjali na te agencije za pomoć pri imigraciji, ne bi li napustili svoju ratom zahvaćenu zemlju.\n- Uznemiruje i činjenica da su sve izbeglice iz Bosne i Hercegovine, bez obzira na nacionalnost, bili potencijalni vojnici tokom rata, ali se sada samo Srbi izdvajaju i hapse - ukazala je Joksimovićeva.\nJoksimovićeva je navela primer jedne žene koja je uhapšena samo zbog tog što je, navodno, prećutala "vojnu službu", a ona je tokom ratnih sukoba na prostoru bivše Jugoslavije bila kuvarica lokalnim vojnicima.\nZbog takve revnosne akcije agencija američke vlade na hvatanju srpskih izbeglica, Asocijacija udruženja Srba u SAD i Srpska pravoslavna crkva u Americi uputili su apel državnom tužiocu i liderima Kongresa da ponovo razmotre tužbe na osnovu kojih je tih 45 Srba bivših izbeglica optuženo i uhapšeno.\nU tom apelu, od vitalne je važnosti način i metod optuživanja tih lica, posebno što se još mnogo veći broj njih suočava s pretnjom da će na osnovu tih optužnica biti deportovani.\nAsocijacija zahteva potpuni uvid u dosijee svih izbeglica iz istog vremenskog perioda, bez obzira na nacionalnost, da bi se sprečila ovakva diskriminatorska "čistka" jedne nacionalnosti i poziva da se sve optužbe zamrznu dok se ne sprovede puna istraga, rekla je Joksimovićeva.\nTragična sudbina bivšeg radnika valjevskog "Stefila" Dušana Pavlovića (61)\nHrvatski pasoši na crno 4.000 evra\nStravičan zločin uoči Badnjeg dana u Kotor Varoši kod Banjaluke\nObeležena godišnjica stradanja srpskih civila\nNastavlja se suđenje za Suvu Reku\nNastradali žureći da stignu na ponoćnu liturgiju\nPoginuo državljanin Austrije\nCopyright © 1999-2006 Glas javnosti d.d.


МEI - Aktuelnosti - Program Evropske unije za mlade državne službenike na Zapadnom Balkanu\nProgram Evropske unije za mlade državne službenike na Zapadnom Balkanu je prilika da petoro mladih ljudi učestvuje u programu obuke na pariskom univerzitetu Sciences Po i na Koledžu Evrope u Brižu, izjavio je danas šef Delegacije EU u Srbiji Sem Fabrici.\nGovoreći na svečanosti u EU Info centru, Fabrici je ocenio da će petoro službenika Ministarstava za državnu upravu i lokalnu samoupravu, Ministarstva za evropske integracije i Ministarstva finansija imati i dobru priliku za stvaranje profesionalnih i ličnih veza sa kolegama iz regiona.\nOna je dodala da će program doprineti ličnom razvoju polaznika, koji već učestvuju u strateškom planiranju u svojim ministarstvima i doprinose radu pregovaračkih grupa ali i unapređenju i jačanju administrativnih kapaciteta njihovih institucija kroz zajednički rad na reformi javne uprave.\nDirektorka Britanskog Saveta u Srbiji Kler Sirs je podsetila da ta organizacija sprovodi program za mlade profesionalce za EU. Britanski Savet na Zapadanom Balkanu, naglasila je, podržava vlade u sprovođenju reformi, izgradnji kapaciteta državnih institucija i razvoju veština mladih, a ovim projektom se pokrivaju sve tri oblasti.


SDA poručila Dodiku i Srbiji: BiH je postojala i prije i nastavit će da postoji, u pitanje može doći samo RS! – Aktuelno24h\nHome / Vijesti / SDA poručila Dodiku i Srbiji: BiH je postojala i prije i nastavit će da postoji, u pitanje može doći samo RS!\nSDA poručila Dodiku i Srbiji: BiH je postojala i prije i nastavit će da postoji, u pitanje može doći samo RS!\nadminko January 11, 2017\tVijesti Leave a comment 375 Views\nPozivamo ga da poštuje Dejtonski mirovni sporazum i da se usmjeri na rješavanje gorućih problema građana eniteta na čijem je čelu. Dodik svojom huškačkom retorikom prikriva loše ekonomsko stanje i nizak životni standard građana entiteta RS-a, poručuju iz SDA.\nDodaju da politika koju vodi Dodik nanosi štetu svima u Bosni i Hercegovini, ali prije svega nanosi štetu građanima koji sve teže žive u entitetu RS.\n-Ono što radi Dodik vodi ka raspakivanju Dejtonskog mirovnog sporazuma: ukoliko do toga dođe, prvo će biti dovedeno u pitanje postojanje entiteta RS, koji je nastao tim sporazumom. BiH je postojala i prije Dejtonskog sporazuma i nastavit će postojati i sa njim i bez njega, ističu iz SDA.\nKako dalje navode, umjesto da se okrene rješavanju životnih problema građana, poboljšanju ekonomske situacije, privlačenju stranih investicija, Dodik svojom politikom uvodi BiH i cijeli region u konflikt sa nesagledivim posljedicama.\n-Od antidejtonske i secesionističke politike Milorada Dodika jasno se mora distancirati Srbija kao potpisnica Dejtonskog mirovnog sporazuma. Bilo kakvi postupci kojima se iskazuje nepoštivanje institucija BiH, suvereniteta i teritorijalnog integriteta BiH direktna su podrška remetilačkoj politici Dodika, zaključuje se u saopćenju.\nPrevious CIJELI STUDIO PLAKAO: Saša Matić na nevjerovatan način otpjevao jednu od najtežih pjesama Šabana Šaulića…\nNext Tramp protiv CNN-a: Ne može pitanje, vi ste lažne vesti


Zaduživanje kod komercijalnih banaka na Kosovu znatno manje u odnosu na prošlu godinu - Kosovo Online\n2. Avgust 2020. • 08:50\nUprkos trendu pada kamatnih stopa, stanovnici Kosova znatno manje podižu kredite kod komercijalnih banaka zbog ekonomske situacije koja je posledica pandemije koronavirusa.\nU toku aprila, maja i juna, trend kreditiranja je na znatno nižem nivou u odnosu na isti period prošle godine.\nTokom prvih šest meseci 2020. godine vrednost novih zajmova komercijalnih banaka bila je 592 miliona evra, dok je u istom periodu prošle godine taj iznos bio 699 miliona evra, rekao je portparol Centralne banke Kosova Kuštrim Ahmeti.\n"Prema podacima, broj bruto kredita na kraju juna 2020. godine povećan je za oko 38 miliona u odnosu na maj 2020. godine, ali kreditiranje se usporava i pored padajućeg trenda kamatnih stopa. Novi krediti u aprilu, maju i junu 2020. na mnogo su nižem nivou u odnosu na prošlu godinu", rekao je on.\nAhmeti je za Ekonomia Onlajn kazao da su tokom aprila banke dale nove kredite u vrednosti većoj od 40 miliona evra, a situacija je bila slična i u maju i junu.\n„Vrednost novih zajmova u maju 2020. godine bila je 61 milion evra, dok je u maju prošle godine bila 140 miliona evra. Vrednost zajmova u junu 2020. godine bila je 99 miliona evra, dok je u istom periodu prošle godine bila 128 miliona evra“, rekao je Ahmeti.\nAhmeti je naveo da građani podižu uglavnom uslužne i industrijske kredite, dok su poljoprivredni na trećem mestu.\nCentralna banka Kosova Kosovo banke\nCentralna banka Kosova narednih dana doneće odluku o produžetku roka za plaćanje kredita\nCentralna banka Kosova narednih dana će doneti odluku o tome da li će biti dodatnog odlaganja roka za plaćanje rata kredita, zbog vanredne situacije izazvane pandemijom koronavirusa, piše Gazeta Ekspres.\nRazvojna banka Saveta Evrope odobrila Kosovu kredit od 35 miliona evra za podršku u pandemiji


Ostali sportovi - Šah: Marko Milanović, fišerovski na memorijalnom turniru\nNapisano u kategoriji Ostali sportovi, 3 septembra, 2015\nProtekle nedelje u organizaciji Šahovskog saveza Beograda i najvećeg beogradskog kluba „Delfin“ održan je memorijalni turnir posvećen legendarnom šahisti Internacionalnom majstoru Nikoli Karaklajuću. Ovaj već tradicionalni otvoreni turnir poznat po bogatim nagradama okuplja mlade šahiste u dve klase, do 12 i do 18 godina.\nTakmičenje je održano na Mašinskom fakultetu u Beogradu, trajalo je punih pet dana, svakoga dana su se igrale jedna do dve duge partije. Nakon šest odigranih kola, u mlađoj klasi sa šest poena iz šest partija ubedljivo je trijumfovao mladi Pančevac Marko Milanović. Ovaj rezultat je utoliko veći imajući u vidu da se Marko nadmetao sa pet godina starijima od sebe.\nOsim pehara, zlatne medalje i dragocenog iskustva koje će mu značiti na predstojećem evropskom i svetskom prvenstvu, Marko je ovim rezultatom osvojio i dva besplatna pansiona na prvenstvu Srbije u ubrzanom šahu 2016.godine.


SportDC - Vesti - Kolumne - “Predsednik”, više od filma i više od dokumenta\nPonedeljak, 06.07.2020 05:25\n10.09.2019 Tomo Marić\nReči i poruke, bile one i filmske, uvek treba treba meriti, a ne brojati i zbrajati.\nTog pravila držao se i novina Slađan Jeremić, autor dokumentarnog filma “Predsednik” o životu i radu doktora Milana Jelića, predsednika Republike Srpske i čoveka fudbala, o državničkoj i ljudskoj posvećenosti svom narodu, o mladosti koja uvek ide uzvišenom cilju, a tad je i život velika priča.\nGodine bliskosti i druženja s Milanom Jelićem, Jeremić je pretočio u dokumentarnu storiju “Predsednik”, koliko kao svedočanstvo o čoveku koji je, nažalost, živeo samo 51 godinu, a toliko toga dobrog učinio, još više kao dokument lične i generacijske zahvalnosti, bez obzira što smo svi mi sluge svoje sudbine. U tom poduhvatu, uz podršku Milorada Dodika, srpskog člana Predsedništva BiH, Željke Cvijanović, predsednika Republike Srpske i Mladena Krekića, načelnika Opštine Modriča, Vlade Republike Srpske, a pre svega porodice Jelić, imao je istinske saradnike u Radio-televiziji Republike Srpske koja je bila producent filma, i on to ističe u svakoj prilici, nabrajajući imena: Dragana Novakovića, Igora Divjaka, Aleksandra Zorića, Borisa Grumića, Vedrana Blagojevića i Biljane Ševo.\nSvoju ulogu konsultanta na scenariju doživeo sam i shvatio kao jednu od važnijih životnih i profesionalnih zadaća, te da ljubav nije pogled očima već uvek dušom.\nPromocija dokumentarnog filma “Predsednik” biće u drugoj polovini septembra, u Modriči, u predvečerje, desetog jubilarnog omladinskog turnira prestižnog u celom regionu i dvanaest godina od smrti Milana Jelića. Sećanje na njega čuva i Sportski žurnal svojom akcijom Dan fudbala Republike Srpske i Nagradom za životno delo “Doktor Mila Jelić”.\nSlađan Jeremić, odličan novinar, saradnik Sportskog žurnala i ništa manje uspešan radio reporter svojim filmom “Predsednik” dokazao je i da se sve na kugli zemaljskoj kreće i nekud ide, točak istorije se okreće, ali klatno se uvek vraća u istom smeru i ide ka čoveku.


RTCG - Radio Televizija Crne Gore - Nacionalni javni servis :: Društvo :: Pritvorenici prekinuli štrajk\nZIKS 23. 10. 2018. 18:16 >> 08:31 0\nPritvorenici prekinuli štrajk\nPritvorenici organizacione jedinice Istražnog zatvora Podgorica, oko 16 sati, prekinuli su štrajk glađu, navodi se u saopštenju Zavoda za izvršenje krivičnih sankcija (ZIKS).\nPritvorenici su stupili u štrajk glađu kako bi izrazili nezadovoljstvo uslovima zdravstvene zaštite, ostvarivanjem prava na šetnju i smještajem pritvorenika Vladimira Ulame.\nIz ZIKS-a ističu da je zdravstvena zaštita pritvorenim licima bila, i kako su kazali, biće i ubuduće dostupna 24 časa dnevno.\nKada je u pitanju ostvarivanje prava na šetnju, navode, da će svim pritvorenim licima obezbijediti šetnju na otvorenom najmanje dva sata dnevno, u dijelu namijenjenom za to.\n"To će se obezbijediti produžavanjem vremena namijenjenog za šetnju pritvorenika u ovoj organizacionoj jedinici Zavoda, a vodeći računa o bezbjednosnim i drugim uslovima koje treba uzeti u obzir prilikom šetnje a koji su bili odlučujući za skraćenje vremena za to", navodi se u saopštenju.\nNa prioritetan zahtjev pritvorenika koji se odnosio na smještaj Vladimira Ulame, iz ZIKS-a napominju, da su se pritvorenici smještali i raspoređivali u skladu sa odredbama Zakonika o krivičnom postupku i Pravilnika o bližem načinu izvršavanja pritvora.\n"Na taj način će se i ubuduće vršiti", zaključuje se u saopštenju.\nZIKS Štrajk u ZIKS-u


Postupak razdvajanja uloge distributera i snabdijevača gasom ima za cilj da se procedure usklade s trećim energetskim paketom – regulativa EU, koja definiše uloge distributera i snabdijevača prirodnim gasom na tržištu\nPredstavnici KJKP Sarajevogas i USAID-a održali su danas sastanak s ciljem uspostavljanja saradnje na implementaciji standarda i pravila Europske unije u oblasti gasne tehnike.\nDelegacija USAID-a posjetila je Sarajevogas u okviru Projekta asistencije energetskom sektoru, koji je započeo s aktivnostima u septembru 2019. godine. S predstavnicima delegacije USAID-a razgovarano je o aktivnostima koje se provode na nivou BiH i Federacije BiH u cilju izrade regulatornog okvira za sektor gasa, kao i tehničkoj asistenciji kompanijama sektora prirodnog gasa Bosne i Hercegovine.\nPrimarni fokus stavljen je na pokretanje aktivnosti u postupku razdvajanja energetskih djelatnosti snabdijevanja i distribucije prirodnog gasa u preduzeću KJKP Sarajevogas, uz praćenje najboljih standarda i pravila Europske unije, a sve u cilju omogućavanja sigurnosti snabdijevanja energijom i većim ekonomskim prednostima uz istovremenu zaštitu kupaca i okoliša.\nPostupak razdvajanja uloge distributera i snabdijevača gasom ima za cilj da se procedure usklade s trećim energetskim paketom – regulativa EU, koja definiše uloge distributera i snabdijevača prirodnim gasom na tržištu.\nSarajevogas i USAID su u fazi zajedničkog usaglašavanja „Okvirne mape puta za računovodstveno razdvajanje djelatnosti distribucije i snabdijevanja kompanije KJKP Sarajevogas d.o.o. Sarajevo, koja će u narednom periodu biti fazno realizirana.\n– S obzirom da Direktiva 2009/73/EC o zajedničkim pravilima za unutrašnje tržište prirodnog gasa, koja je pravno obavezujuća za BiH kao potpisnicu Ugovora o uspostavi Energetske zajednice, propisuje da operatori distributivnog sistema prirodnog gasa moraju biti nezavisni o drugim djelatnostima koje nisu povezane sa distribucijom prirodnog gasa (tzv. razdvajanje djelatnosti), neophodno je izvršiti sve pripreme kako bi se olakšala implementacija zakona o gasu, koji je trenutno u fazi izrade – rekao je v.d direktora Sarajevogasa Edis Baković, saopćeno je iz te kompanije.


KORONA U ZVEZDI: Odložen meč protiv Cedevita Olimpije, ceo tim i stručni štab u izolaciji | Novosti.RS\nZvezda je obavestia ligu, koja je tim povodom izdala zvanično saopštenje o odlaganju meča.\nIgrači Zvezde će sada, prema zdravstvenim protokolima, odraditi dodatne trstove kako bi se utvrdilo da li postoji još slučajeva zaraženih igrača i članova stručnog štaba.\nNe navodi se koliko je zaraženih, ali je saopšteni da su svi iz seniorskog tima i stručnog štaba stavljeni u kućnu izolaciju, a da je povodom novonastale situacije obaveštena i Evroliga u kojoj klub takođe ima obavze iduće nedelje.\n"KK Crvena zvezda mts obaveštava javnost da su nakon redovnih testiranja prvog tima i stručnog štaba, koja su obavljena pred utakmicu 11.kola ABA lige sa Cedevita Olimpijom, identifikovani pozitivni i oboleli na virus Covid 19".\n"U skladu sa svim zdravstvenim merama, ekipa je podvrgnuta novim testiranjima i laboratorijskim ispitivanjima, a kompletan seniorski tim i stručni štab Crvene zvezde hitno su stavljeni na mere kućne izolacije".\n"Shodno tome, utakmica 11. kola ABA lige sa Cedevita Olimpijom koja je trebalo da se odigra večeras se odlaže, a novi termin biće saopšten naknadno. Takođe, o novonastaloj situaciji u kojoj se našao naš klub, obaveštena je i Evroliga".\n"Do pristizanja rezultata ponovnih testiranja, sprovođenja detaljnih zdravstvenih pregleda i isteka inkubacionog perioda, sve dalje sportske aktivnosti prvog tima se supenduju, a o stanju obolelih, i daljim aktivnostima prvog tima KK Crvena zvezda mts blagovremeno ćemo obavestiti javnost", saopštili su iz Crvene zvezde.\nDuel Zvezde i Cedevita Olimpije slovio je za derbi ovog kola, oba tima u dosadašnjem toku sezone imaju samo jedan poraz.\nKK Crvena zvezda KK Cedevita Olimpija ABA liga virus korona u sport\nOvde nešto smrdi, sve utakmice u EL su igrane, ako ekipa ima manje od četiri zaražena igrača. Drugo, ako su stvarno zaraženi i budu deset dana u kućnoj izolaciji, neće moći da treniraju, a to. opet, znači krenuti u trenažni proces ispočetka pred važne mečeve. Nije jasno šta je ovde prava istina, a šta, eventualna, manipulacija.


Sigurno niste čuli za antivitamine, a evo kako oni rade - Žena.rs\nAntivitamini su spas nakon ere antibiotika Foto: Profimedia\nSer Edvard Melanbi prvi je u istoriji koji je identifikovao antivitamine, ali pod drugačijim imenom. On ih je nazvao "toksamini", a rade upravo ono kako im ime i zvuči - sprečavaju vitamine da obavljaju svoj posao.\nNaučnici već dugo upozoravaju da se čovečanstvo bliži kraju ere antibiotika jer ih uzimamo u tolikoj meri da je većina bakterija sada na njih rezistentna. Zbog toga, naučnici panično tragaju za novim rešenjem pre nego što dođe do potpune katastrofe, a trenutno su usredsređeni na antivitamine, za koje se nadaju da će moći da zamene antibiotike u lečenju bakterijskih infekcija.\nMeđutim, prvi korak mora da bude da naučnici otkriju kako antivitamini zapravo rade. Recimo, antivitamin koji poništava dejstvo vitamina B1 razlikuje se od vitamina za samo jedan atom, i to naizgled nevažan. Naučnici sa univerziteta Getingen nedavno su objavili istraživački rad u časopisu Nature Chemical Biology pod nazivom “Structural basis for antibiotic action of the B1 antivitamin 2′-methoxy-thiamine”.\nTu studiju predvodi dr Kai Titman u saradnji sa Bert De Groot’s Computational Biomolecular Dynamics Group, ali i sa naučnicima iz Teksasa sa univerziteta Texas A&M.\nU radu se navodi da se antivitamin B1 stvara prirodnim putem, a stvara ga bakterija dok pokušava da pobije svoju konkurenciju među bakterijama. Kritični atom koji stvara antivetamin B1 stvara se na naizgled nevažnom mestu, što dodatno zbunjuje naučnike, koji sada pokušavaju da otkriju kako to jedan jedini atom može da radi tako efikasno, pa sada proučavaju interakciju između vitamina i antivitamina B1 na nivou atoma.\n- Samo jedan atom viška u antivitaminu ponaša se kao zrno peska u kompleksnom sistemu zupčanika, a kao što znamo, u takvim sistemima i jedno zrnce peska može da dovede do potpunog kolapsa - kaže Kai Titman. Ono što je značajno u celom otkriću je činjenica da, iako antivitamin B1 sprečava vitamin B1 da funkcioniše u bakteriji, ne meša se u posao tog vitamina u ljudskom telu. Upravo zato naučnici se nadaju da će antivitamini moći da se u budućnosti koriste za ciljanje i neutralizovanje patogena, a da se pritom ne naškodi pacijentu.\nAntivitamini ne utiču na ljude jer ljudski proteini se ili ne vezuju za antivitamin ili se vezuju na takav način da antivitamin ne može da im naškodi.\nInače, antivitamini se već određeno vreme i koriste u razvoju antibiotika ali i antiproliferativnih lekova poput prontozila ili aminopterina. Takođe, u medicini se već upotrebljavaju određeni antivitamini poput B12, B9 i K.\nzdravo telo antibiotici


RADNI SASTANAK SA PREDSTAVNICIMA INSTITUTA ZA EVROPSKE POSLOVE – Romski Nacionalni Savet\nRNS jul 11, 2020 Leave a comment\nU toku sprovođenja afirmativne mere iz oblasti obrazovanja, rukovodstvo Nacionalnog saveta romske nacionalne manjine imalo je radni sastanak sa Naim Leom Beširijem, izvršnim direktorom Instituta za evropske poslove.\nTema sastanka bile su upravo afirmativne mere za upis i školovanje pripadnika romske nacionalne manjine na teritoriji Republike Srbije, sa ciljem izrade sveobuhvatne analize unapređenja obrazovanja Roma za organizaciju Romskog obrazovnog fonda (REF).\nPredsednik Saveta Dalibor Nakić, zahvalio se gospodinu Beširiju na poseti i upoznao njega i njegovu saradnicu Aleksandru Stanković sa aktivnostima Saveta u sprovođenja afirmativne mere. Takođe je naglasio da je od suštinskog značaja za romsko stanovništvo obrazovanje dece, kao i tehnička i finansijska podrška koju im pruža REF za vreme školovanja.\nPored predsednika Nakića, sastanku su u ime Saveta prisustvovali predsednica Izvršnog odbora Pava Čabrilovski i generalni sekretar Dejan Vlajković.\n← ROMSKA REDAKCIJA RTV VOJVODINA EMISIJA „KULTURAKO ARESIPE“\nGODIŠNJICA STRADANJA SRBA I ROMA U ORAHOVCU →


17. maj, 2021.\nU utorak i sredu na programu su svi mečevi poslednjeg 38. kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos dva zanimljiva meča, dok događanja na preostalih osam možete ispratiti putem multiprenosa koji će ponovo biti realizovani od strane TV Arena sport.\nMULTIPRENOS – 3 UTAKMICE (utorak 18. maj, 16:00 časova, TV Arena sport 1)\nU utorak ćete u multiprenosu biti u prilici da ispratite dešavanja na tri meča 38. kola Linglong Tire Super lige Srbije koji počinju u 16:00 časova. Na programu su mečevi Čukarički – Radnik, Mačva – Zlatibor i TSC – Inđija. Multiprenos će biti emitovan na prvom programu TV Arena sport.\nMLADOST – PARTIZAN (utorak 18. maj, 18:05 časova, TV Arena sport 1)\nLučanska Mladost u okviru 38. kola Linglong Tire Super lige Srbije na svom stadionu dočekuje goste iz Beograda, ekipu Partizana. Lučanci su već obezbedili opstanak u elitnom rangu, ali mogu popraviti konačan plasman na tabeli, pa treba očekivati zanimljivu utakmicu. Domaćini su tokom aktuelne sezone zabeležili četrnaest pobeda, uz devet remija i četrnaest poraza, pa sa 51 bodom na svom kontu zauzimaju 9. mesto na tabeli. U prethodnom kolu su kao gosti poraženi u duelu sa ekipom Napretka, a rezultat je bio 2:0. Gosti su tokom aktuelne sezone zabeležili trideset jednu pobedu, uz dva remija i četiri poraza, pa sa 95 bodova na svom kontu zauzimaju 2. mesto na tabeli. U prethodnom kolu su kao domaćini savladali ekipu Voždovca, a rezultat je bio 3:0. Prethodni duel ovih rivala odigran u prvom delu sezone u Beogradu završen je trijumfom ekipe Partizana, a rezultat je bio 4:0.\nCRVENA ZVEZDA – METALAC (sreda 19. maj, 16:00 časova, TV Arena sport 1)\nBeogradska Crvena zvezda u okviru 38. kola Linglong Tire Super lige Srbije na svom stadionu dočekuje goste iz Gornjeg Milanovca, ekipu Metalca. Crveno-beli su odavno obezbedili šampionsku titulu i poslednji meč je prilika za završno slavlje i pokušaj obaranja još nekih rekorda. Domaćini su tokom aktuelne sezone zabeležili trideset četiri pobede, uz tri remija i bez pretrpljenog poraza, pa sa 105 bodova na svom kontu zauzimaju 1. mesto na tabeli. U prethodnom kolu su kao gosti savladali ekipu Bačke, a rezultat je bio 0:5. Gosti su tokom aktuelne sezone zabeležili trinaest pobeda, uz trinaest remija i jedanaest poraza, pa sa 52 boda na svom kontu zauzimaju 7. mesto na tabeli. U prethodnom kolu su kao domaćini podelili bodove sa ekipom Novog Pazara, a rezultat je bio 1:1. Prethodni duel ovih rivala odigran u prvom delu sezone u Gornjem Milanovcu završen je trijumfom ekipe Crvene zvezde, a rezultat je bio 0:1.\nMULTIPRENOS – 5 UTAKMICA (sreda 19. maj, 18:30 časova, TV Arena sport 1)\nU sredu ćete u multiprenosu biti u prilici da ispratite dešavanja na pet mečeva 38. kola Linglong Tire Super lige Srbije koji počinju u 18:30 časova. Na programu su mečevi Novi Pazar – Napredak, Proleter – Vojvodina, Radnički Niš – OFK Bačka, Spartak ŽK – Rad i Voždovac – Javor Matis. Multiprenos će biti emitovan na prvom programu TV Arena sport.


Dumi predložen zakon kao odgovor na antirusku politiku SAD - Sputnjik Srbija\nDumi predložen zakon kao odgovor na antirusku politiku SAD\n09:52 13.04.2018 Preuzmite kraći link\nPoslanici Državne dume Rusije predvođeni predsednikom Donjeg doma Parlamenta Vjačeslavom Volodinom predložili su zakon koji bi predstavljao odgovor na antirusku politiku SAD.\nNove sankcije Rusiji: Na listi biznismeni, zvaničnici i kompanije\nKako prenose ruski mediji, nije precizirano šta sve stoji u predloženom zakonu, a taj dokument će biti predat svim političkim frakcijama, uključujući i regionalne, kako bi se napravio konačni predlog odgovora na „neprijateljsku politiku Amerike“.\n„Već neko vreme govorimo o neprijateljskim potezima američke administracije i potrebama da se pruži adekvatan odgovor kako bi se uklonile prepreke za funkcionisanje ruske privrede“, rekao je Volodin.\nPodsetimo, Ministarstvo finansija SAD je u petak saopštilo da su proširene sankcione mere prema Rusiji, kao i da su ograničenja uvedena protiv 14 kompanija i 24 činovnika i biznismena.\nSAD su te mere okarakterisale kao „signal Moskvi“ povodom, kako je navedeno iz Vašingtona, ponašanja Rusije širom sveta.\nantiruska, odgovor, politika, zakon


Boško Đurovski – Navijaci Srbija\nHome > Posts tagged "Boško Đurovski"\nTag: Boško Đurovski\nOčekivala se vatra, a nismo dobili ni dim. Sudar dva najbolja tima Prve lige Srbije u Kragujevcu je razočarao, pošto su mreže ostale netaknute posle 90 minuta igre.Šansi je bilo, na obe strane, mada u meri u kojoj se to očekuje od dva najveća kandidata da se plasiraju u\nKragujevački Radnički je jednom nogom u Superligi Srbije, ali četa Aleksandra Linte ne igra tako dobro u drugom delu sezonu kao jesenas. Kao da je velika prednost opustila fudbalere lidera Prve lige Srbije. Protekle nedelje je imenjak iz Pirota dobio tim iz Šumadije sa 1:0, što je tek drugi\nMaksimović: Nisam prodao meč protiv Vojvodine na Marakani! Zvezdin štoper Nikola Maksimović "netragom je nestao" nakon kikseva koje\nPosle serije slabih rezultata Ratomir Koković je otišao sa mesta šefa stručnog štaba Grafičara. A rukovodstvo Zvezdinog razvojnog tima, predvođeno Slobodanom Govedaricom, ekspresno je reagovalo. Novi trener prvoligaša sa Senjaka biće Boško Đurovski, saznaje MOZZART Sport.Jedno od najvećih imena u istoriji Crvene zvezde imaće delikatan zadatak da stabilizuje igru


Dan posle Putina – Međunarodni Institut za Bezbednost\nDan posle Putina\n15 марта, 2022 Vesti\nPokušaji tumačenja ruske invazije na Ukrajinu, a naročito posledica ove akcije na svet, često počinju i završavaju se konstatacijom da „više ništa neće biti isto“. Šta je to što „neće biti isto“ ne saznajemo od ovih vizionara, ali cenimo njihov napor da dramatičnim rečima opišu krizu koja je nastala ruskom agresijom na Ukrajinu. Jer su stvari zaista dramatične i imaju posledice na dugi rok.\nZa Balkan, a naročito za Srbiju stvari zaista neće biti iste kao ranije, ali dobro je da za početak ustanovimo koja je to tačka do koje deluju „stare“, a od koje počinju „nove“ okolnosti. Vreme je da se u projekcije budućih odnosa u koje će biti uključen Balkan uključi parametar „dan posle Putina“. U jednačinu ćemo ovu odrednicu ubaciti kao izvesnost, kao konstantu, a ne kao varijablu, odnosno pretpostavku koja može, a ne mora da se ostvari.\nNezamislivo je da ukrajinska kriza bude okončana, na bilo koji način, a da se Vladimir Putin vrati na međunarodnu arenu kao prihvatljiv partner i ravnopravan sagovornik. Možda će se Rusija jednog dana vratiti na međunarodnu pozornicu i njene institucije, ali njen lider tada neće biti Putin, već neko drugi. U oba slučaja, reč je o dugom periodu, o godinama, možda i decenijama, koje nijedan, do sada Rusiji blizak partner, ne može da čeka.\nŠto se tiče Balkana, to se naročito odnosi na Srbiju, koja važi za bliskog saveznika Rusije, države koja želi članstvo u EU i napreduje na tom putu, ali je izričito protiv članstva u NATO. Agresijom na Ukrajinu Rusija je otvorila Srbiji naizgled najgori scenario, primorava je da preispita dugogodišnju politiku istovremene bliskosti i sa Zapadom i sa Moskvom. Kroz ove makaze Beograd je godinama uspešno prolazio, ali od 24. februara one se zatvaraju i primoravaju Srbiju da pronađe novu spoljnopolitičku strategiju.\nTa strategija može biti uspešna jedino ako se bude zasnivala na pretpostavci da je počeo „Dan posle Putina“, i da Rusiju treba izbaciti iz kalkulacija o zaštiti državnih interesa. Srbija više nema nijedan razlog da svoje spoljnopolitičke, ali i unutrašnje interese vezuje za podršku Rusije. Ta podrška možda i dalje postoji, ali ona će jednostavno biti nevidljiva i bez ikakvog uticaja na međunarodnom planu. Samim tim biće potpuno beskorisna za Srbiju i njene interese.\nGlavna tačka srpsko-ruskog političkog savezništva je u zaštiti interesa Srbije u vezi sa Kosovom. Rusija, kao stalna članica Saveta Bezbednosti, ali i uticajna članica drugih važnih međunarodnih foruma, do sada je imala moć da blokira namere Kosova, kao i zapadnih zemalja, o punom uključenju Kosova u međunarodne institucije. Međutim, ova moć iščezava sa ruskom agresijom na Ukrajinu, od kada Moskva postaje izolovana i odmetnička država.\nRuski uticaj u Savetu bezbednosti UN, kao njegove stalne članice sa pravom veta, bio je do sada najvažnija tačka dodira srpske i ruske politike protivljenja kosovskoj nezavisnosti. Pokazalo se, međutim, da kod izuzetno važnih odluka odlučivanje u Savetu bezbednosti može biti premošćeno delegiranjem odluka prema Generalnoj skupštini UN, kao što je bio slučaj sa donošenjem osude ruske agresije, čemu se, inače, pridružila i Srbija. Ovo veoma ubedljivo glasanje (141 prema 5) pokazalo je i da u Svetskoj organizaciji postoji gotovo konsenzus uperen protiv ruske akcije, tako da i sa diplomatske strane, a ne samo formalno-birokratske, Rusija preko noći postaje faktor kojeg se mora i može zaobići pri donošenju važnih odluka.\nStvari su još „čistije“ kada je reč o Savetu Evrope, gde je članstvo Rusije najpre suspendovano, da bi nekoliko dana kasnije Rusija saopštila da napušta tu organizaciju. Ovo se dešava u momentu intenzivne kampanje Prištine da postane članica Saveta Evrope, čemu se Srbija izričito protivi, naravno i Rusija, koja, međutim, više ne učestvuje u radu foruma u Strazburu. Kosovo ne ispunjava jedan od uslova za članstvo u Savetu Evrope, ono nije članica UN, ali zato ima podršku više od dve trećine članica ove organizacije da joj pristupi, što je drugi važan preduslov za članstvo. I u ovom smislu, protivljenje Srbije bez podrške Rusije, ima daleko manju snagu.\nČlanstvo Rusije preispituje se još u čitavom nizu važnih međunarodnih organizacija, poput MMF-a i OEBS-a, tako da Srbija i u tim važnim forumima gubi jednog važnog saveznika. To se naročito odnosi na organizacije poput Interpola ili UNESCO-a, u kojima Beograd već dugo i uspešno blokira članstvo Kosova. U ovim organizacijama uticaj Rusije, pod Putinom, će kao čvrsto izolovane zemlje biti minoran, samim tim za Srbiju neupotrebljiv.\nKada je reč o Balkanu, ruska invazija na Ukrajinu samo je potvrdila da je Balkan tradicionalno od nižerazrednog značaja za ruske spoljnopolitičke interese. On jeste u njihovoj funkciji, ali samo kao proxy-prostor u kojem je moguće odvlačiti diplomatsku i bezbednosnu pažnju konkurenata (Zapada) sa onih regiona za koje je Rusija prvorazredno zainteresovana. A to je pre svega Ukrajina.\nRusko svesno „povlačenje“ sa Balkana da bi se fokus potpuno prebacio na Ukrajinu bilo je veoma vidljivo i u proteklih nekoliko meseci. Najpre kroz veoma blago, gotovo nikakvo, odupiranje Moskve imenovanju Kristijana Šmita za visokog predstavnika u BiH, a potom i kroz ćutanje Rusije na slom pro-ruske Vlade u Crnoj Gori početkom februara. Jednogodišnji mandat ove vlade bio je jedan od važnijih ruskih projekata za destabilizaciju čitavog regiona, u koji je Moskva uložila značajne resurse, ali je bez reči prihvatila njegovu propast, zato što je pažnja uveliko bila okrenuta vrhunskom prioritetu, Ukrajini.\nU „Danu posle Putina“ u Srbiji i uopšte na Balkanu neće ostati mnogo tragova dosadašnje tesne političke saradnje. Jedan od takvih „spomenika“, srpsko-ruski centar za vanredne situacije u Nišu, preko noći je potpuno izgubio smisao i svrhu, ukoliko je to zaista i bila njegova svrha, da bude hub za delovanje u slučaju prirodnih katastrofa u regionu. Ovaj centar obesmišljava potpuna politička i bezbednosna izolovanost Rusije, a naročito njeno fizičko odsecanje od ostatka Evrope, ukidanjem vazdušnog saobraćaja. Srbija ima razloga da odahne zbog ovakve sudbine centra u Nišu, jer je godinama bila izložena sumnjama da tu nije reč ni o kakvim vatrogasnim i spasilačkim, već obaveštajnim aktivnostima, kojima rukovodi Rusija. U isto vreme, otvara se šansa da centar u Nišu, sa svim svojim resursima, preko noći preraste u regionalni hub za misije u prirodnim ili saobraćajnim katastrofama, čiji bi korisnici mogli da budu za početak Albanija i Severna Makedonija, uz Srbiju pokretači inicijative za slobodnu ekonomsku zonu „Otvoreni Balkan“.\nPolitička ravan balkanskih prilika pre i posle ukrajinske krize prilično je jasna, a još jasnija je ako se posmatra kroz prizmu „Dana posle Putina“, što naročito važi za Srbiju i njene interese. Kada se na to dodaju teške ekonomske posledice koje će Rusija pretrpeti zbog međunarodne izolacije, jasno je da sa ovom zemljom godinama i decenijama nema razloga održavati partnerstvo bilo koje vrste, a naročito oslanjati se na njenu međunarodnu podršku.\nPrevious Previous post: Druga šansa za Balkan u EU\nNext Next post: Međunarodni institut za bezbednost nije adresa za prijavljivanje slučajeva korupcije na međunarodnom nivou radi nagrade od Vlade SAD


Inovativni italijanski tuševi za ultimativno uživanje - Lux Life luksuzni portal\nOvaj novi trend umnogome utiče i na dizajn tuševa, tako da danas, brojni brendovi stavljaju svoj potpis iza ovakvih unikatnih predmeta, zaduženih za simuliranje predivnog osećaja tokom prirodne kišne oluje. Italijanska kompanija Gessi, plasirala je svoju kolekciju tuševa, nazvanu Spotwater, prateći identičnu proizvodnu ideju, dodajući joj prepoznatljiv i nekonvencionalni dizajnerski opus.\nInspirisane reflektorima, Gessi Spotwater glave tuševa poseduju pokretnu cevastu formu koja ih najviše razdvaja od svih ostalih dizajnerskih rešenja. Nova kolekcija italijanskog brenda dolazi sa pet različitih finiša i četiri tipa mlaznice - kišnom, multisprej, atomizer i vodopad.\nSvaka glava tuša dolazi sa elegantnim inovativnim zidnim nosećim sistemom radi lakše instalacije. Novi modeli tuš glava, sa svim navdenim karakteristikama, ne pružaju samo prilagodljivo iskustvo tokom tuširanja, već postaju zadivljujuća centralna tačka svakog kupatila. SpotWater sistem tuševa okarakterisan je svojim minimalističkim dizajnom, interesantnim obrascima na površinama i skulpturalnim siluetama.


Poziv Piroćancima da ponude svoje parcele investitorima - juGmedia\nPoziv Piroćancima da ponude svoje parcele investitorima\nGradska uprava Pirota pozvala je svoje sugrađane da prijave parcele i objekte koji nisu u funkciji, kako bi se napravila baza „grinfild“ i „braunfild“ lokacija koje bi grad mogao da ponudi potencijalnim investitorima iz zemlje i sveta.\nPravo da se prijave imaju sva fizička i pravna lica koja poseduju objekte (Brownfield lokacije) i slobodne parcele (Greenfield lokacije) na teritoriji Pirota ili u njegovoj blizini i koji žele da ih ponude domaćim i stranim investitorima, bilo na prodaju ili u zakup.\nUslovi za prijavu „braunfild“ lokacije je da površina objekta ima minimum 400 kvadratnih metara, potrebnu infrastruktukturu, pristupne saobraćajnice, da postoji mogućnosti da se objekat priključi ili da već ima struju, vodu i kanalizaciju.\nKada je reč o „grinfild“ lokacijama, površina parcele mora biti veća od 1.000 kvadratnih metara i takođe mora da ima, ili da postoji mogućnost, da bude priključena na struju i drugo.\nJavni poziv za prijavu objavljen je danas na zvaničnom sajtu Grada i traje narednih 30 dana.\nNemci otkrivaju zločine svojih predaka u Arapovoj dolini\nPomoćni objekat i krov kuće izgoreli u požaru\nPreminula profesorka doktorka Božica Mladenović\nRedovni profesor na Departmanu za istoriju Filozofskog fakulteta u Nišu, doktorka Božica Mladenović iznenada je preminula 28. jula, saopštio je taj…


Bašić: Vlada Livanjskog kantona od osnivanja nije razmatrala pitanje migranata - Glas Srpske\nSrna 28.11.2021 16:15\nLIVNO - Vlada Livanjskog kantona nije razmatrala pitanja koja se odnose na zbrinjavanje migranata na području ovog kantona, izjavio je Srni ministar pravosuđa i uprave Milan Bašić.\nBašić je precizirao da Vlada od formiranja 21. decembra prošle godine do danas ni na jednoj sjednici nije razmatrala pitanja koja se odnose na zbrinjavanje migranata niti je bila predložena tačka dnevnog reda koja se odnosi na tu problematiku.\n“Ukoliko i postoje nekakve namjere i planovi u vezi sa aktivnostima na zbrinjavanju migranata na području Kantona 10, onda se oni prave bez znanja i bilo kakve saglasnosti Vlade”, rekao je Bašić.\nBašić je naveo da su sa njim saglasni i “ministar rada, zdravstva, socijalne zaštite i raseljenih Momčilo Bajić i ministar privrede Dijana Puzigaća i tvrde da Vlada ovog kantona nema ni infrastrukturnih ni zdravstvenih mogućnosti da se uhvati u koštac sa problemima migranata”.\nPrema njegovim riječima, priča o migrantskim kampovima, pogotovo na području povratničkih opština Drvar, Glamoč i Bosansko Grahovo je nepotrebno unošenje nemira među građane tih opština, koje spadaju među najslabije razvijene u cijeloj BiH.\n“Ako ikada i bude nekih ozbiljnih planova za smještaj migranata na ovim prostorima, to se neće moći učiniti bez saglasnosti Skupštine i Vlade Kantona, a to do sada nije razmatrano od ovih institucija”, naveo je Bašić.


Novac za kulturu u Novom Sadu - honorar za angažman u beogradskoj izbornoj kampanji - Dosta je bilo\nLOKAL • Autorski tekst • Vojvodina • Kultura\nNovac za kulturu u Novom Sadu – honorar za angažman u beogradskoj izbornoj kampanji\nRešenjem o dodeli sredstava za finansiranje i sufinansiranje projekata u kulturi iz oblasti savremenog stvaralaštva u 2018. godini koje je doneo Gradonačelnik Novog Sada Miloš Vučević 03.05.2018. godine, dodeljeno je 1.400.000 dinara organizaciji “Savet za igru Srbije” sa sedištem u Beogradu, za projekat “15. Beogradski festival igre”.\nOrganizaciju “Savet za igru Srbije” vodi Aja Jung, odbornica izabrana u Skupštini Grada Beograda sa liste Srpske napredne stranke. Građani su je posebno zapazili kao promotera predizbornih obećanja vladajuće koalicije okupljene oko SNS u akciji podele karata za nepostojeći beogradski metro.\nOčigledno je nadrealizam jedan od omiljenih pravaca u delovanju i radu Srpske napredne stranke, te se tim smernicama vodi i novosadska gradska vlast, dodavši još jedan deo u mozaik naprednjačke nadrealne Srbije. Naime, novosadski gradski oci doneli su odluku da finansijski podrže “Beogradski festival igre” čak trideset dana nakon što je festival zvanično okončan!\nU okviru ovog festivala, u Novom Sadu su održana dva događaja (od ukupno 16), oba u Srpskom narodnom pozorištu. Za oba festivalska događaja plaćane su ulaznice po ceni od 800 dinara (i više), iako je Novi Sad i više nego izdašno finansirao navedenu manifestaciju.\nU tekstu javnog Konkursa, stoji da je isti raspisan “za projekte u kulturi Grada Novog Sada u 2018. godini”. Ostaje nejasno kako je Komisija, koja je odlučivala o dodeli sredstava, zaključila da je “Beogradski festival igre” projekat u kulturi Grada Novog Sada.\nOčigledno je da je zakasnela finansijska podrška navedenom festivalu, došla kao svojevrstan honorar organizatoru festivala, a verovatno i kao znak zahvalnosti za angažovanje u kampanji Srpske napredne stranke na lokalnim izborima u Beogradu.\nOvakvim postupanjem, gradska vlast grubo zloupotrebljava sredstva svih građana Novog Sada zarad postizanja boljeg izbornog rezultata u drugoj lokalnoj samoupravi, čiji je budžet četiri puta veći od budžeta Novog Sada.\nSvaka vlast, na svakom nivou, kao jedan od svojih prioriteta gotovo uvek definiše kulturu i obećava veća izdvajanja za kulturne sadržaje, jer kultura svakako predstavlja osnovu u izgradnji humanijeg i civilizovanijeg društva. Obećavaju se nove kulturne politike, otvaranja muzeja, galerija i slično. Kao po pravilu, te velike reči ostanu samo parole i mrtva slova na papiru. U najboljem slučaju, završe se na turističkim manifestacijama, “…ijadama” svega i svačega, koje bivaju promovisane kao modeli očuvanja tradicije, kulture i zaostavštine. Organizatori takvih fešti, u najvećem broju slučajeva, vrlo su bliski lokalnim vlastodršcima koji njihove “kulturne” projekte izdašno sponzorišu. Kultura i kulturne manifestacije ne smeju biti predmet političke trgovine, niti sredstvo zanemarivanja politički podobnih pojedinaca. Takvo postupanje vodi obesmišljavanju, a nakon toga i zatiranju kulture jednog društva, a jasno je da društva bez kulture prestaju da postoje. Pojedinci se asimiluju u društva koja, zahvaljujući očuvanim kulturnim obrascima opstaju.\nKultura, kao kreativni izraz ljudske i društvene svesti, mora biti i ostati nezavisna od svakog uticaja ideologije i dnevne politike, a kulturno izražavanje oslobođeno svih stega i ograda. Bez slobode mišljenja i slobode kreativnog i kritičkog izražavanja ne možemo kao društvo opstati niti napredovati. Stoga je na nama, svesnim i savesnim pojedincima koji čine deo tog društva, da učinimo sve što je u našoj moći kako nam korupcija, koja decenijama guta sve pred sobom, ne bi progutala i kulturu.\nOznakeBudžet Naslovna-traka Naslovna-centar Novi Sad\n(Video) Ana Stevanović: Po kojim kriterijumima van konkursa finansirate projekte u kulturi?


Grad Novi Pazar - Akcionim planom i subvencijama do većeg broja zaposlenih\nAkcionim planom i subvencijama do većeg broja zaposlenih\nUsvajanjem lokalnog akcionog plana za 2018. godinu definisan je ključni instrument politike zapošljavanja na lokalnom tržištu. Akcioni plan zapošljavanja sadrži sve segmente koje predviđa i Zakon o zapošljavanju a ujedno je detaljna analiza stanja u zajednici. Akcioni plan usvojen je na današnjoj redovnoj sednici Saveta za zapošljavanje, u toku koje su definisane i aktivne mere smanjenja nezaposlenosti.\n„Lokalna samouprava je prepoznala mogućnost definisanja uslova kojima će povećati nivo radnog angažovanja građana. Za sprovođenje mera subvencionisanog zapošljavanja iz budžeta grada predviđeno je 10 miliona dinara i to za teže zapošljive kategorije“, kazao je član Saveta za zapošljavanje Mirza Bektović.\nGrad će podneti zahtev prema nadležnom ministarstvu kako bi obezbedio i dodatnih 10 miliona dinara. Taj kao i novac iz gradskog budžeta, namenjeni su kao podsticajno sredstvo poslodavcima, da bi za 200 000 dinara po radniku, osigurali zaposlenje za 100 lica sa evidencije Nacionalne službe.


Keri osudio kršenje ljudskih prava u istočnoj Ukrajini\nAmerički državni sekretar Džon Keri obraća se Komitetu UN za ljudska prava u Ženevi.\nAmerički državni sekretar Džon Keri pozvao je Ujedinjene nacije da istraže slučajeve kršenja ljudskih prava u delovima istočne Ukrajine pod kontrolom separatista, gde su u proteklih godinu dana ubijene hiljade ljudi.\nKeri je poručio da se na Krimu i delovima istočne Ukrajine dešavaju ubistva muškaraca, žena i dece, kao i slučajevi mučenja, silovanja i seksualnih napada, otmica, prinudnog rada i drugi oblici zlostavljanja ljudi zbog njihove etničke ili verske pripadnosti.\nŠef američke diplomatije obratio se Komitetu UN za ljudska prava u Ženevi posle razgovora sa ruskim kolegom Sergejem Lavrovom. Ruski ministar spoljnih poslova izjavio je pred Komitetom UN-a da je, kada je reč o prekidu vatre u Ukrajini, ostvaren “opipljiv napredak”, i pozvao Kijev da se distancira od, kako se izrazio, “ekstremista.”\nU razgovoru sa novinarima u Ženevi, Keri je upozorio da bi, u slučaju masovnijeg kršenja sporazuma iz Minska, moglo da dodje do dodatnih posledica koje bi nanele štetu ruskoj ekonomiji.


Vakcinisani zaposleni u ustanovama soc. zaštite Beograda\nTanjug 30. januara 2021. 09:07\nBEOGRAD – Vakcinacija zaposlenih u ustanovama socijalne zaštite Grada Beograda obavljena je danas u jutarnjim časovima u hali 11 na beogradskom Sajmu.\nKako je kazala za Tanjug gradska sekretarka za socijalnu zaštitu Nataša Stanisavljević, u pitanju je više od 300 zaposlenih, među kojima su zaposleni iz centara za socijalni rad, Gerontološkog centra Beograd, gerontodomaćice, zaposleni u prihvatilištima za decu kao i prihvatilištima za stara i odrasla lica.\n„Ono što je važno jeste da se danas vakcinišu i lični pratioci dece sa smetnjama u razvoju kao i personalni asistenti. Grad Beograd brine o onima koji su sve ovo vreme brinuli o svojim korisnicima“, navela je Stanisavljevićeva i dodala da je u pitanju nastavak uloge Grada u tome da budu zaštićene i vakcinisane sve prioritetne grupe.\nNajpre su, kazala je, imunizovani najstariji sugrađani, zatim zaposleni u socijalnim ustanovama, komunalnim preduzećima, ustanovama kulture…\nZamenik gradonačelnika Beograda Goran Vesić, koji je jutros uz gradsku sekretarku obišao mesta za vakcinaciju u hali 11, najavio je za sledeću nedelju početak vakcinacije na još jednom, trećem punktu, u Belekspocentru na Novom Beogradu.\n„Od sledeće nedelje imaćemo i treći punkt za vakcinaciju pored postojeća dva na beogradskom Sajmu. Srećan sam, što je uostalom i ocena javnosti, da je Beograd najbolje organizovana lokalna samouprava u pogledu vakcinacije. Borimo se da svaki građanin Beograda dobije vakcinu“, istakao je Vesić, dodavši da je do sada preko 100.000 ljudi u gradu vakcinisano.\nPrema njegovim rečima, vakcina, osim što je jedini način da se izađe iz zdravstvene krize, postala je „sredstvo ekonomske borbe“.\n„Zemlje koje brže završe vakcinaciju brže će moći da rade i normalno napreduju. Zato je veoma važno da se ovaj posao što je moguće pre završi“, rekao je Vesić.\nOn je za naredne nedelje najavio takođe još jedan punkt za imunizaciju stanovništva u novootvorenom Domu zdravlja u Borči i dodao da će povećanjem broja punktova ljudi imati mogućnost da se vakcinišu blizu mesta stanovanja.\nTanjug je jutros, u vreme kada su vakcinisani zaposleni u gradskim ustanovama socijalne zaštite, primetio stotinak ljudi koji su čekali u redu za vakcinaciju od ranih jutarnjih časova, a po rečima odgovornih, sve protiče po planu i bez zastoja.\nPorifirije u Hrvatskoj poručio da će raditi na otupljivanju…


Evropa Nostra: Ne postoje dovoljno jasni razlozi za izgradnju gondole | Nova Ekonomija\nBeta, Fonet, N1\nPredstavnici organizacije posvećene očuvanju kulturnog nasleđa "Evropa Nostra" ocenili su da je projekat izgradnje beogradske gondole "invazivan za kulturno nasleđe" i da ne postoje "dovoljno jasni razlozi koji se tiču turizma i saobraćaja koji bi opravdali takvu vrstu projekta".\nIzvršni potredsednik Evropa Nostre Gi Klos rekao je na predstavljanju zaključaka te organizacije o izgradnji gondole, da je u pitanju "ozbiljno problematičan projekat" na lokaciji koja je izuzetno značajna, kao i da postoji nesrazmera između onoga što su potrebe Beograda i kulturne vrednosti Beogradske tvrđave.\n"Projekat nije izazovan samo na nacionalnom nivou, već i na evropskom i međunarodnom s obzirom na to da je Srbija deo nominacije za Uneskovu listu svetske baštine. Nezamislivo je da Beogradska tvrđava s izrađenim projektom gondole zadovolji kriterijume da se nađe na toj listi", rekao je Klos.\nOn je kazao i da je stav organizacije da je investicija od 15 miliona evra "ogroman novac" u odnosu na uobičajeni novac koji se u Srbiji izdvaja za turizam.\n"Ovo je jedna impresivna cifra koja je neuporediva sa ulaganjem u turizam i kulturno naslednje u Srbiji. Smatramo da je visoka za ulaganje u samo jedan projekat u centru grada", rekao je Klos.\nKlos je kazao da bi alternativna rešenja mogla da budu pešački most od Ušća do Kalemegdana koji bi bio u nižim dimenzijama, i premeštanje žičare na drugu lokaciju. Generalna sekretarka te organizacije Sneška Kvadvlih-Mihailović rekla je da je u svim razgovorima koje je delegacija imala, zaključeno da postoje "ozbiljne primedbe na primenu zakona", kao i da nisu urađene studije o uticaju na kulturno nasleđe i životnu sredinu.\n"Smatramo da bi bilo neodgovorno da institucije vlasti odmah donesu konačnu odluku. Neophodno je da se uloži vreme kako bi se napravile studije i proučile primedbe na zakone", rekla je Kvadnlih-Mihailović\nKvadvlih-Mihailović je navela da će organizacija izraditi izveštaj koji će rezimirati primedbe koje su ustanovili, i koji će nakon toga poslati svima koji su odgovorni za donošenje konačnih odluka, kao i predstavnicima Evropske unije. Klos je podsetio na postojanje programa "7 najugroženijih" koji svake godne bira sedam najugroženijih lokaliteta na svetu, i da je Beogradska tvrđava upravo jedan od primera koji bi bio adekvatan za nominaciju za tu listu.\nStručna delegacija najveće evropske organizacije posvećene očuvanju kulturnog nasleđa "Evropa Nostra" predstavila je danas u Medija centru zaključke o poseti Beogradu povodom izgradnje gondole od Ušća do Kalemegdana.\nDelegacija sastavljena od arheologa, arhitekata, konzervatora, urbanista, ekonomista i pravnika, sastala se tokom vikenda sa strukovnim udruženjima, naučnim institutima i univerzitetima koji se aktivno bore protiv projekta gradnje gondole.\nBrnabić: Institucije će posvetiti punu pažnju planovima za izgradnju gondole\nPredsednica Vlade Srbije Ana Brnabić izjavila je danas, u razgovoru sa delegacijom Evropa Nostra, da će nadležne institucije Republike Srbije posvetiti punu pažnju planovima za izgradnju gondole na Beogradskoj tvrđavi, projektu koji realizuje Grad Beograd.\nOna je naglasila da je Beogradska tvrđava spomenik kulture od izuzetnog značaja za Republiku Srbiju, saopšteno je iz Vlade Srbije.\nBrnabić se zahvalila organizaciji Evropa Nostra na partnerstvu i podršci koju pruža Srbiji u očuvanju kulturnog nasleđa, a posebno na saradnji u okviru UNESKO na zaštiti kulturnog i istorijskog nasleđa na Kosovu i Metohiji.\nNa sastanku je posebno istaknut i značaj očuvanja i rekonstrukcije lokaliteta Vinča, koja se nalazi nadomak Beograda i predstavlja biser ne samo srpskog, već i evropskog arheološkog nasleđa. Brnabić je izrazila zahvalnost predstavnicima Evropa Nostre na tome što su jedna od retkih organizacija koje su u prethodnom periodu ukazivale na neophodnost rekonstrukcije lokaliteta Vinča, a što je trenutno jedan od prioriteta Vlade Srbije.\nPredsednica vlade i delegacija Evropa Nostra saglasili su se da je posvećenost Vlade Srbije kulturi i očuvanju kulturnog i istorijskog nasleđa evidentna, navodi se u saopštenju.\nTo, kako se dodaje, najbolje pokazuje i činjenica da su Evropska komisija i Evropa Nostra tokom 2018. godine, od ukupno 29 nagrada za zaštitu, istraživanje i promociju kulturnog nasleđa dodeljenih u 17 zemalja sveta, Srbiji opredelili čak tri – za projekat konzervacije Tvrđave Bač i Paviljona kneza Miloša u Bukovičkoj Banji iz 1907. godine, kao i za projekat "Istraživanje i katalogizacija Državne umetničke kolekcije" Dvorskog kompleksa na Dedinju.\nPredstavnici te organizacije pohvalili su posvećenost premijerke Brnabić očuvanju kulturnog nasleđa i istakli da je ona jedna od rethih predsednika vlada u svetu koja je među prioritete u svom radu uvrstila i kulturu, navodi se u saopštenju.\nIncidenti na javnoj raspravi o izgradnji gondole u Beogradu\nPreispituju se odluke o gondoli – moguća obustava radova?


Međunarodni dan nestalih - na istinu se čeka već više od 20 godina - Kosovo Online\n30. Avgust 2020. • 08:21\nPitanje nestalih na Kosovu ponovo je aktuelizovano nastavkom dijaloga Beograda i Prištine u Briselu, gde se o ovoj temi govorilo na prethodna dva sastanka, ali se naišlo na problem otvaranja arhiva iz vremena aktivnosti OVK.\nVlasti u Prištini, lokalne i međunarodne nevladine organizacije, tvrde da je tokom rata na Kosovu (1998-1999) ubijeno i nestalo više od 13.500 ljudi. Ove brojke, koje je objavio Fond za humanitarno pravo na Kosovu i u Beogradu, koriste kao konačne i kosovske institucije.\nPo ovim podacima, i danas, više od 21 godine nakon završetka rata na Kosovu, 1.647 osoba se smatra nestalima. Od toga oko 420 Srba.\nSrpske vlasti i nevladine organizacije u Srbiji imaju različite podatke o broju ljudi koji su ubijeni, oteti i proterani sa Kosova. U evidenciji srpske vlade nalaze se sve osobe za koje se smatra da su žrtve albanskog terorizma. Tu se ubrajaju vojnici, policija, potom civili Srbi, Crnogorci, Romi i Albanci i drugi.\nVlada Srbije tvrdi da su u periodu od januara 1998. do novembra 2001. "albanski teroristi" ubili 1.835 i oteli 1.441 osobu. Prema tom izvoru, na Kosovu je ubijeno, oteto i nestalo 1.953 Srba i Crnogoraca.\nSerbeze Nadžiaj iz BIRN ukazuje da međunarodna zajednica pritiska i Beograd i Prištinu da otvore ova pitanja koja nisu otvorana do sada, ali da, kako kaže, nema dovoljno napretka pogotovo poslednjih nekoliko godina.\n"Imamo jako mali broj ljudi koji su pronađeni i identifikovani. Ti ljudi nisu nestali sami po sebi. Neko ih je ubio i neko zna gde su ta tela sakrivena. Saradnja i istraživanje je ključno da bi se došlo do rešavanje ovog pitanja. Saradnja i posvećenost neophodni su da bi se postigao neki rezultat", kaže Nadžiaj i dodaje da su u Srbiji zločini zapisana i registrovani, ali da nisu dostupni javosti, dok na Kosovu nema arhive i registre o tome kako su i gde urađeni zločini.\n"Od jula do novembra 1999. su urađeni najveći zločini na Kosovu, dok s druge strane iz OVK kažu da su u tom periodu radili na demitalirizaciji", ističe ona i dodaje da su u tom periodu ubijani i Albanci na KiM.\nPredsednik Saveza Srba iz regiona Miodrag Linta, povodom Međunarodnog dana nestalih lica, ocenjuje da vlasti u Zagrebu, Sarajevu i Prištini planski opstruišu rešavanje pitanja više od 3.800 nestalih Srba na području Hrvatske, BiH i KiM ili više od jedne trećine od ukupnog broja nestalih lica, saopšteno je iz te organizacije.\nLinta smatra da je razlog opstrukcije činjenica da bi rešavanjem pitanja nestalih Srba bile dovedene u pitanje neistine o srpskoj agresiji na Hrvatsku i BiH, ugnjetavanju Albanaca na Kosovu i Metohiji devedesetih godina i krivici Srbije za ratove na prostoru bivše Jugoslavije.\n"Tragična je činjenica da navedene brutalne laži podržavaju skoro tri decenije zapadni centri moći. Zbog toga je važno da Srbija pokrene političku, pravnu i diplomatsku borbu u međunarodnoj zajednici za istinu o karakteru ratova devedesetih godina i masovnom stradanju srpskog naroda na prostoru bivše Jugoslavije", rekao je Linta.\nMeđunarodni dan nestalih Udruženje za nestala lica "Kosovski stradalnici" kidnapovani i nestali novinari kidnapovani


Mišković i Kostić najviše zaradili u 2011.\nMiroslav Mišković, Miodrag Kostić, Zoran Mitrović i Milija Babović, Slobodan i Bojan Radun i Goran Perčević najuspešniji su domaći privrednici u prošloj godini čije su kompanije zajedno inkasirale 2,32 milijarde evra.\nFirme Delta holding, MK grupa, Viktorija grupa, Radun inženjering i Interkomerc, koje su u njihovom vlasništvu, napravile su profit od gotovo 170 miliona evra.\nMiroslav Mišković, vlasnik Delta holdinga, sa prihodima od 111 milijardi dinara i profitom od 9,8 milijardi dinara ostao je neprikosnoven na top-listi srpskih biznismena, pokazuju podaci Agencije za privredne registre za 2011.\nOvaj biznismen je u martu prošle godine svoju najvredniju kompaniju Maksi prodao belgijskom Delezu, pa se činilo da će ga konkurencija već do kraja godine skinuti sa trona. To se, međutim, nije desilo.\nProfit njegove Delte šestostruko je uvećan - sa 1,55 milijardi dinara na kraju 2010. na 9,8 milijardi dinara na kraju prošle godine, dok je prihod bio niži za 25 odsto i iznosio je 111 milijardi dinara.\nKako kaže Jelena Krstović, potpredsednica Delta holdinga, prihodi cele grupe su nominalno niži lane u odnosu na 2010, jer se prihod Maksija knjižio za prvih sedam meseci, odnosno dok nije prešao u ruke Belgijanaca.\n- Profit je u 2011. zabeležio veliki skok u odnosu na 2010. takođe zbog prodaje Deltine maloprodaje, odnosno zbog iskazanog kapitalnog dobitka - kaže ona.\nGlavni razlog što je Miškoviću tokom prošle godine bio uzdrman presto jesu visoki dugovi prema bankama i ostalim poveriocima. Izgleda da su takvi problemi prošlost za kompaniju koja se mahom razduživala u poslednjem kvartalu 2011, pa će se efekat videti kao smanjenje finansijskih rashoda u 2012.\nU prilog daljem rastu govore i podaci za prvo polugođe kad je, prema rečima Jelene Krstović, ukupan promet iznosio 39,1 milijardu dinara, što je 6,5 odsto više nego u istom periodu prošle godine, dok je ostvaren profit od 2,3 milijarde dinara.\nVladimir Gavrić, finansijski direktor MK grupe, kaže da je zbirni prihod svih preduzeća u okviru MK grupe bio lane veći od 600 miliona evra, odnosno trostruko više nego što APR beleži samo za našu zemlju. I dok su prihodi MK grupe lane skromno rasli, profit je uvećan za fantastičnih 431 odsto.\nSudeći po poslovnim rezultatima, srpski bogataši su lane najviše zaradili na hrani. Tako bronzu na Blicovoj top-listi dele Zoran Mitrović i Milija Babović koji zajedno imaju najveći udeo u Viktorija grupi čiji je osnovni biznis otkup i prerada žitarica. Prihodi ove kompanije porasli su na 57 milijardi dinara, dok je profit iznosio 2,6 milijardi dinara.\nVeliki rast profita od preko 100 odsto prošle godine je zabeležio i Radun inženjering, porodična kompanija Slobodana i njegovog sina Bojana Raduna. Dobit bačkopalanačke grupe najpoznatije po firmi Nektar, koja prozvodi sokove iznosila je preko 904 miliona dinara, dok su prihodi takođe bili dvostruko veći u odnosu na 2010.\n"Poslednji“ na listi „krem de la krem“ srpske privrede je Goran Perčević, nekada uzdanica SPS-a, čiji Interkomerc spada u najbrže rastuće kompanije sa godišnjim rastom prihoda od oko 45 odsto. Interkomerc je prošlu godinu završio sa prihodom od 24 milijarde dinara i profitom od 407 miliona dinara.


Gradiška dobija 35 novih graničnih policajaca i 4 mlađa inspektora\n1301\tObjavljeno 24 novembar 2020 Autor: Micro Mreza\nGranična policija BiH objavila je javni oglas za prijem kadeta u činovima "mlađi inspektor" i "policajac".\nKako se navodi u oglasu koji je objavila Komisija za izbor kandidata kadeta XI klase GP BiH, obaviće će se prijem 25 kadeta XI klase s najmanje završenim VI stepenom školske spreme za drugi nivo pristupanja u činu ''mlađi inspektor'' i 125 kadeta s najmanje završenim IV stepenom školske spreme za prvi nivo pristupanja u činu ''policajac''.\nNajveći broj mlađih inspektora biće raspoređen u Čapljini gdje će ukupno biti primljeno šest kandidata, dok će u Višegradu i Gradišci biti primljeno 5, odnosno 4 mlađa inspektora.\nKada je u pitanju prijem policajaca, najveći broj njih će biti primljen u dijelovima Bosne i Hercegovine gdje je zabilježen veći priliv migranata. Terenski kabinet Sjeverozapad sa sjedištem u Bosanskom Grahovu primiće 40 novih graničnih policajaca. Upravo je ovaj kabinet GP BiH zadužen za Granični prelaz Izačić koji je u posljednje vrijeme na najvećem udaru kada je u pitanju dolazak migranata.\nKabinet u Gradišci koji je zadužen za GP Velika Kladuša dobiće 34 nova policajca, dok će kabinet u Bijeljini osigurati 20 novih radnih mjesta za granične policajce. Granični prelaz u Zvorniku i Višegradu imaće 20 novih graničnih policajaca. Granični prelaz u Trebinju pojačaće 11 novih graničnih policajaca.\nKako je navedeno u oglasu, rok za predaju prijava je 30 dana od dana objavljivanja javnog oglasa u dnevnoj štampi, piše Srpskainfo.\nGranični prelaz\tMigranti\tGradiška\tGranična policija


Vučić na trećini naslovnih strana - Dnevni list Danas\nPočetna » Politika » Vučić na trećini naslovnih strana\nVučić na trećini naslovnih strana\nCRTA posmatračka misija “Građani na straži” je u okviru svog medijskog monitoringa utvrdila da je u periodu od 15. do 28. februara, pre zvaničnog početka predizborne kampanje, predsednik Vlade i lider Srpske napredne stranke Aleksandar Vučić prikazan kao dominantna ličnost .\n0Piše: Danas Online 07. marta 2017. 12.23\nFoto: ilustracija CRTA\nOn je na skoro trećini (32.3 odsto) ukupnog broja naslovnih strana analiziranih štampanih medija. Analiza je obuhvatila naslovne strane osam dnevnih novina (Blic, Večernje novosti, Politika, Alo, Danas, Kurir, Informer i Srpski telegraf) i četiri nedeljnika (NIN, Vreme, Nedeljnik i Ekspres).\nPrema istraživanju CRTE od ukupno 102 analizirane naslovne strane, Aleksandar Vučić je u pozitivnom ili neutralnom kontekstu prikazan na njih 30, dok je na samo tri naslovne strane prikazan u negativnom kontekstu.\nSaša Janković je u pozitivnom i neutralnom kontekstu prikazan na po dve, dok je na tri puta više naslovnih strana prikazan u negativnom kontekstu, što znači da je kao dominantna ličnost predstavljen na ukupno deset naslovnih strana (10 odsto naslovnica), navodi se u saopštenju CRTE.\nAleksandar Vučić, istrazivanjeBeograd


Sarajevo-osiguranje prošlo kroz fazu restrukturiranja | Novac.ba\n👤by Novac.ba\t0 Comments\t🕔31.Aug 2016\n– Dosadašnji potezi novog menadžmenta rezultirali su stabiliziranjem i konsolidacijom kompanije, a u prvih sedam mjeseci 2016. godine ostvareno je 32,25 miliona KM premijskog prihoda – navodi se u saopćenju Sarajevo-osiguranja.\n– Sarajevo-osiguranje svake godine plati oko pet miliona KM na ime poreza i doprinosa i redovno izmiruje sve svoje obaveze, a djeluje na tržištu koje je regulirano po strogim kriterijima Agencije za nadzor osiguranja F BiH. Pri tom zapošljavamo oko 450 radnika i dugogodišnji smo garant stabilnosti na tržištu osiguranja o čemu svjedoči i podatak o 14,5 miliona KM depozita u komercijalnim bankama, nekretninama u vlasništvu u vrijednosti od oko 50 miliona KM, suvlasništvu u Bosna Reosiguranju sa 12 posto, te većinskom vlasništvu u dva privredna društva koja posjeduju osam stanica tehničkog pregleda vozila – navode iz ove kompanije.\nNova tri osiguravatelja agresivna u borbi za pozicije na bh. tržištu 0\nTri nova osiguravajuća društva u Bosni i Hercegovini, osnovana u ovoj godini, zauzimaju svoje pozicije\nDragan Šumatić novi direktor Atos osiguranja 0\nDragan Šumatić, diplomirani ekonomista iz Doboja, imenovan je za generalnog direktora Atos osiguranja (nekadašnje Bobar\nTržište osiguranja RS poraslo za 11 odsto 0\nBANJALUKA, Tržište osiguranja Republike Srpske zabilježilo je rast u prvih sedam mjeseci ove godine od


ANEM :: NDNV: Sejdinoviću i Gruhonjiću upućene pretnje smrću\nNovi Sad, 16.09.2016. (NDNV) - Predsedniku Nezavisnog društva novinara Vojvodine (NDNV) Nedimu Sejdinoviću i programskom uredniku NDNV-a Dinku Gruhonjiću, kao i njihovim porodicama, upućene su otvorene i jezive pretnje smrću.\nNDNV je pretnje smrću prijavio policiji, a o slučaju je obavešteno i Više javno tužilaštvo u Novom Sadu. Očekujemo da anonimni autor pod hitno bude otkriven i adekvatno kažnjen.\nOvo pismo je, međutim, samo vrhunac serije pretnji smrću i nasiljem koje su proteklih dana, putem društvenih mreža, pristizale rukovodstvu NDNV-a, pre svega predsedniku udruženja. O ovome je obavešteno i Tužilaštvo za visokotehnološki kriminal, koje se međutim do danas nije oglasilo.\nNDNV je o pretnjama, pored kolega iz medija, obavestio i relevantne domaće i međunarodne institucije i organizacije.


EPS pod lupom MMF-a, reorganizacija i štednja 2 Jun 2016 - rts\nNastavak reformi javnih preduzeća jedan je od prioriteta buduće vlade, a pod lupom MMF-a je posebno Elektroprivreda Srbije. Pre tri godine formirano "EPS Snabdevanje", koje trguje strujom, od danas je pripojeno EPS-u. Iz EPS-a poručuju da novom organizacijom unapređuju kvalitet snabdevanja strujom i da je to značajan deo planirane reorganizacije preduzeća.\nOd juna 2016. u okviru EPS-a posluju dva preduzeća: prvo je EPS, u kome je proizvodnja i trgovina strujom i ugljem i centrala. A drugo, "EPS Distribucija", koje objedinjuje sve elektrodistribucije u zemlji. To je važan korak planirane reorganizacije u okviru koje EPS do kraja godine treba da smanji broj zaposlenih za 1.000.\nMilorad Grčić, v. d. generalnog direktora EPS-a, kaže da je EPS već smanjio broj radnika za 115. "Poštovaćemo sve što je u skladu sa odlukama Vlade i dogovora Vlade i MMF-a", ističe Grčić.\nStručnjaci ocenjuju da je EPS-u neophodna finansijska stabilnost, zato promene moraju biti brze.\n"Nema nepoznanica šta treba da se radi, to se zna. Programi postoje u bitnim crtama. On mora da bude znatno efikasniji, tu ima jako puno ljudi u administraciji za kojima sigurno nema potrebe", kaže Mijat Lakićević iz Novog magazina.\nU Elektroprivredi tvrde da su pokrenute sveobuhvatne mere štednje, u okviru kojih prodaju 1.000 automobila.\n"Mi smo priču o prodaji 1.000 automobila već zavrteli i prvih 99 je već u proceduri. Smanjićemo u značajnoj meri broj skupocenih i luksuznih automobila. Nameravamo da uniformišemo ceo vozni park", kaže Grčić.\n9 Dec 2019 Eksploatacija i korištenje uglja prioritet\n25 Nov 2019 U OIE smo apsolutni lideri u regionu


Cineplexx donosi IMAX iskustvo® u Srbiju - Telegraf.rs\n24/03/21 | 16:06\nCineplexx, najveći bioskopski lanac u Srbiji i regionu, danas je najavio da će posetioci Cineplexx Galerija Belgrade bioskopa uskoro moći da uživaju u najboljem filmskom doživljaju na svetu, jer se 25. marta otvara IMAX® sala uz film ,,Godzila protiv Konga” 3D. Sala će bitiopremljena IMAX® laserskom tehnologijom, koja sadrži laserski projektor nove generacije i posebno izrađen zvučni sistem. IMAX sala će imati i najveće platno od svih multipleks bioskopa u regionu, ukupne površine 336 m2 i dužine 24m, što je skoro dva puta veće od teniskog terena.\n- Sa otvaranjem prve i jedine IMAX sale u Srbiji, Cineplexx još jednom potvrđuje nameru da bude lider u inovacijama sa pružanjem najnovijih tehnologija domaćoj bioskopskoj publici, prateći svetske standarde u prikazivanju filmova na velikom platnu. Odlučnost i rešenost na putu razvoja i investiranja u Srbiji nije pokolebala ni trenutna najveća kriza kroz koju filmska industrija prolazi - izjavio je Kristof Papusek, rukovodeći partner kompanije Cineplexx International.\nCineplexx2GO: Poruči svoje omiljene bioskopske grickalice\nFilm "Superdeep" sa Milenom Radulović u glavnoj ulozi uskoro u bioskopima


Dodik u važnoj misiji u Sankt Peterburgu - 03.06.2019, Sputnik Srbija\nSrpski član Predsedništva BiH Milorad Dodik sa predsednicom Republike Srpske Željkom Cvijanović uskoro putuje u Sankt Peterburg na Međunarodni ekonomski forum... 03.06.2019, Sputnik Srbija\n19:59 03.06.2019 (Osveženo: 03:53 26.08.2021)\n© Sputnik / Alexey Danichev / Uđi u foto-galerijuGrifonы Bankovskogo mosta v Sankt-Peterburge\n„Već tradicionalno poslednjih desetak godina učestvujem na forumu, što je prilika da se sretnem sa predstavnicima kompanija iz Rusije i regiona, upoznam se s novim trendovima i čujem nova viđenja globalne ekonomije od najrelevantnijih ljudi koji vode najvažnije ekonomije sveta. Biće to prilika i da se sretnem sa ljudima iz političkog vrha Ruske Federacije“, kaže Dodik.\nSrpska vojska dobila nove kamione\nOn ističe kao posebno važan dogovor o sastanku s generalnim direktorom „Gasproma“ Aleksejom Milerom, imajući u vidu da je veoma aktuelno pitanje gasifikacije, koja je u Srbiji već značajno odmakla, kao i činjenicu da je ranije razmatrana mogućnost da se izgradi gasovod preko Srbije, Bijeljine i do Banjaluke.\n„Imali smo neke inicijalne razgovore sa ’Gaspromom‘. Drago mi je što smo uspeli da dogovorimo sastanke na najvišem vrhu sa Gaspromom, s generalnim direktorom Aleksejom Milerom i njegovim saradnicima kako bismo razmotrili sve moguće opcije u ovim novim okolnostima. Verujem da ćemo uspeti da se dogovorimo o tome“, kaže Dodik.\nOn podseća da je „Gaspromu“ ranije ponuđeno da bude vlasnik 60 odsto tog gasovoda, a da Republika Srpska učestvuje sa 40 odsto.\n„Videćemo da li postoji mogućnost da održimo ranije elemente dogovora“, dodaje Dodik.\nPredviđeno je i, kako kaže, da se sastane sa predstavnicima kompanije „Zarubežnjeft“ i još nekih ruskih kompanija i banaka.\nDodik takođe ukazuje na to da je, pored ekonomske, za Republiku Srpsku važna politička podrška Rusije.\n„Rusija je nesumnjivo naš veliki prijatelj, i veoma smo zahvalni njoj i njenom predsedniku na razumevanju koje pokazuje za Republiku Srpsku, shvatajući da je potrebno da se uspostavi ravnoteža u BiH na bazi Dejtonskog sporazuma. Rusija nikada nije odustala od tog izvornog principa, smatrajući da sve što se menja treba da bude dogovor naroda, a ne nasilje međunarodne zajednice i time pokazala korektnost i najobjektivniji pristup“, ističe predsedavajući Predsedništva BiH.\nPrema njegovim rečima, takvim odnosom afirmišu se vrednosti sadržane u Dejtonskom sporazumu.\n„Poznato je da se Rusija zalaže za poštovanje međunarodnog prava i zato je refleksija i ovde sasvim logična, mada neki tu izvlače nešto sasvim drugo: Bošnjaci i zapadni deo međunarodne zajednice smatraju da je to neka navijačka pozicija. Ne, to je pozicija uravnoteženog odnosa prema onome što jeste dogovor u BiH i poštovanje tog dogovora. Drugi nisu spremni da to čine, i zato Rusija s naše strane ima veliku zahvalnost za objektivni pristup“, zaključuje Dodik u izjavi za Sputnjik.


TotalCar.rs » Šesta SEE Automotive – Connect & Supply konferencija biće održana online 19. i 20. maja\nEvropa, konferencija, SEE Automotive, trendovi\nAutomobilski klaster Srbije (AC Srbija) organizuje šestu po redu konferenciju posvećenu razvoju automobilske industrije „SEE Automotive – Connect & Supply” 19. i 20. maja 2020. godine!\nUz podršku projekta Razvoj privatnog sektora u Srbiji (PSD) koji, u okviru Nemačko-srpske razvojne saradnje, sprovodi Nemačka organizacija za međunarodnu saradnju GIZ. Zbog postojeće situacije ovogodišnja konferencija biće održana online.\nGlavne teme konferencije ove godine biće uticaji krize prouzrokovane COVID-19 virusom, odgovor na krizu i budući trendovi. U virtuelnom prostoru će se okupiti više od 200 učesnika iz oblasti automobilske industrije iz Jugoistočne Evrope.\nCilj „SEE Automotive – Connect & Supply” konferencije je povezivanje OEM proizvođača, kompanija TIER1 i 2 i relevantnih javnih institucija, kako bi se dodatno pomoglo razvoju automobilske industrije u regionu Jugoistočne Evrope.\nO aktuelnim planovima OEM i TIER1&2 kompanija, izazovima i potencijalima za dobavljače iz Jugoistočne Evrope, kao i mogućnostima za razvoj i primenu inovacija u automobilskoj industriji u ovom regionu, govoriće predstavnici najznačajnijih svetskih automobilskih kompanija i pratećih industrija prisutnih u ovom regionu. Neke od kompanija koje će učestvovati su Jaguar Land Rover, Volkswagen Innovation Hub TLV, Continental Automotive Serbia, Mitsubishi Electric, VDA (Nemačko udruženje auto-industrije), Brose, DB Schenker, Rheimmetall, Videoton, BME, kao i Odeljenje za međunarodnu trgovinu iz Velike Britanije.\nPredstavnici ovih kompanija učestvovaće i na B2B sastancima, koji su ponuđeni učesnicima kako bi se maksimalizirali poslovni kontakti. B2B sastanci će se odvijati online, preko specijalne platforme, u drugom delu prvog dana i tokom celog drugog dana Konferencije.\nOva konferencija je jedna od najvažnijih stručnih i poslovnih skupova u ovom delu Evrope kada je u pitanju automobilska industrija. Na tom mestu učesnici se mogu informisati o trendovima kompanija i planovima proizvođača u regionu.\nPrethodne SEE Automotive konferencije značajno su uticale na unapređenje poslovanja kompanija iz automobilske i pratećih industrija u Jugoistočnoj Evropi. Zainteresovani za učešće na Konferenciji mogu se prijaviti na sajtu.


Nastavak programa Čigotica za decu iz Obrenovca\nGradska opština Obrenovac nastavlja realizaciju programa lečenja gojaznosti kod dece u centru Čigota na Zlatiboru\nGradska opština Obrenovac i ove jeseni realizuje program lečenja gojaznosti kod dece pod nazivom "Čigotica", koji je namenjen deci od 12 do 18 godina. Program se realizuje u saradnji sa Rehabilitacionim centrom Čigota na Zlatiboru i Republičkim fondom za zdravstveno osiguranje.\nGrupu mališana koja ovih dana boravi na Zlatiboru zahvaljujući programu "Čigotica" obišli su predsednik GO Obrenovac Miroslav Čučković, zamenik predsednika Miodrag Mitrović i član veća zadužen za zdravstvo dr Obrad Isailović.\nNa osnovu uputa pedijatra, a o trošku Republičkog fonda za zdravstveno osiguranje deca u Čigoti mogu da borave 21 dan.\nProgram je zdravstveno rekreativni za lečenje gojaznosti kod dece i mladih, ideja programa je unapređenje zdravlja i usvajanje zdravih životnih navika. Ovaj po mnogo čemu jedinstven dijetetsko-rekreativni i preventivni program za lečenje gojaznosti dece i odraslih, za rezultat ima smanjene telesne mase ali i zdravstvenih rizika koji su posledica loših navika i modernog načina života.\nProgram "Čigotica" je rezultat višegodišnjeg iskustva u tretmanu gojaznosti kod odraslih, koji u radu sa decom ima u Evropi jedinstven, multidisciplinarni pristup tima stručnjaka ovom, ne samo estetskom već i zdravstvenom problemu, a kroz koji je do sada prošlo više od 3000 dece iz svih krajeva naše zemlje, ali i iz zemalja u okruženju.